Ubisoft Forward Game Sale bermula dan diskaun sehingga 85% di UPLAY Store!

Beserta dengan Ubisoft Forward stream yang bersiaran di Twitch dan Youtube, nampaknya Ubisoft menjalankan SALE KAWKAW pada hampir kesemua permainan mereka! Dan inilah peluang anda mendapatkan Assassin’s Creed, Far Cry, Watch Dogs dan banyak lagi dengan diskaun sehingga 85%! Semua tawaran tersedia di permainan PC (dimainkan melalui klien Uplay Ubisoft), tetapi ada juga yang berlaku untuk edisi digital PS4 dan Xbox One.

Sebelum pelancaran Assassin’s Creed Valhalla pada 10 November, anda boleh mengikuti siri aksi bersejarah ini dengan harga murah. Bagi pendatang baru atau mereka yang ingin mengisi koleksi mereka, Assassin’s Creed Syndicate RM31.25 daripada RM 125.00! Valhalla akan melengkapkan kisah yang dimulakan di Origins dan bersambung di Odyssey. Sekarang ini, Assassin’s Creed Odyssey dijual pada harga RM56.70 dari RM189.00, sementara Assassin’s Creed Origins berharga RM37.80 daripada RM189.00.

Ini antara senarai dalam Ubisoft Forward Sale

Assassin’s Creed Syndicate – RM31.25 RM 125.00
Assassin’s Creed Odyssey – RM56.70 RM189.00
Assassin’s Creed Origins – RM37.80 RM189.00
Assassin’s Creed Unity – RM14.25 RM95.00
Watch Dogs – RM39.75 RM159.00
Watch Dogs 2 Gold – RM63.00 RM315.00
Far Cry New Dawn – RM43.75 RM175.00
Tom Clancy’s Rainbow Six Siege – RM31.35 RM95.00
Dan banyak lagi!

Antara siri lain yang anda boleh singgah yang kini memang tersangat murah seperti;

Francais Assasin’s Creed
Francais Tom Clancy’s
Francais Watch Dogs
Francais Anno
Francais Far Cry
Francais For Honor
Francais The Crew
Francais Steep
Just Dance

Serta pelbagai lagi yang anda boleh lihat sendiri di laman web rasmi Ubisoft Forward Game Sale!

Dan alang-alang Prince of Persia nak di remake, game lamanya anda boleh dapatkan dalam harga RM6.20 sahaja!!! Giilaaaa gempak semua sale! Jadi jangan tunggu lama-lama, buka UPLAY anda sekarang, buka store korang dan shopping lah!
Jangan lupa untuk ikuti kami di TikTok!
  @gamersantaimy
Tags: Assassin's Creedfar cryubisoftUbisoft Forward Game SaleUplayWatch Dogs


PUBG Patch 27: Update gempak!

PUBG Patch 27 telah tiba di PUBG PC Public Test Server, dan membawa satu perubahan yang besar kepada game ini. Daripada senjata baru kepada Flare Gun kepada Erangel kepada macam-macam lah. Banyak yang nak disembang ni. Jum kita usya!

Senjata baru MP5K

Sumber – PUBG Corp

Purata tembakan yang tinggi pada 900 RPM dan recoil yang agak mudah untuk dikawal.
Boleh menggunakan kesemua attachment daripada tactical stock, magazine, muzzle, grip, laser sight, dan scope.
Nilai base damage 33.
Esklusif hanya di Vikendi.

Survivor Pass 3: Wild Card

Survivor Pass 3: Wild Card akan berlangsung selama 10 minggu daripada 26 Mac PDT hingga 4 Jun PDT.
Ciri-ciri baru.

Mission status untuk Survivor Pass ditayang ketika in-game.

Mission baru.

Peluang memperoleh skin senjata apabila selesaikan misi untuk Tommy Gun, Beryl M762, S686, UMP45, dan M16A4.

Ganjaran.

Lebih daripada 60 ganjaran total.
Skin Muka dan rambut baru bagi karakter sebagai free pass reward.
Skin backpack baru.

Keseimbangan Senjata

M16A4

Apabila menembak dalam mode burst-fire, recoil asal dikurangkan.
Meningkatkan jarak sebelum peluru jatuh.
Canted Sights dan Tactical Stock boleh dipasang.

Vector

Menggunakan ammo 9mm.
Kapasiti magazine ditambah kepada 19 secara default dan 33 jika menggunakan extended mag (dulu 13/25).
Damage dikurangkan kepada 31 daripada 34.

UMP45

Menggunakan ammo 45ACP dan kini digelar UMP45.
Kapasiti magazine diturunkan kepada 25 secara default dan 35 jika menggunakan extended mag (dulu 30/40).
Bunyi tembakan lebih realistik.

MK47 Mutant

Tactical kini boleh dipasang.

Attachments Balance Modifikasi

Attachment untuk SMG dan Pistol digabungkan dan boleh digunakan untuk kedua-dua jenis senjata ini.
Bullet Loop untuk Shotgun, Win94 dan Kar98k digabungkan menjadi Ammo Loops.
Holo Sight boleh dipasang kepada Pistol.

Perubahan Hit Area Damage Multiplier

Body shot damage daripada SR ditambah kepada 150% daripada 110%.
Limb shot damage daripada SMG ditambah kepada 125% daripada 120%.

Perubahan Loot di Erangel

Meningkatkan spawn rate AR (12%), DMR (16%) dan SMG (14%).
SR dan Handgun menerima peningkatan yang sedikit untuk spawn rate.

Keseimbangan Flare Gun

Membuang ikon Flare Gun daripada World Map dan Mini-Map.
Membuang on-screen message tentang pakej istimewa air-drop yang bakal mendarat.
Altitud untuk kapal terbang yang menghantar pakej isitimewa air-drop ditingkatkan kepada 500m daripada 350m.
Mengurangkan spawn rate untuk Flare Gun kepada 3 untuk semua map.
Mengurangkan content pakej air-drop kepada 1 set sahaja daripada 2 set.

Map
Sumber – PUBG Corp
Untuk menyambut FACEIT Global Summit: PUBG Classic di London, mereka menambah iklan FACEIT Global Summit kepada Sanhok dan Vikendi.

Di Vikendi, lihat pada billboard besar di Volnova.
Di Sanhok, pemain boleh jumpa poster di Ha Tinh, Paradise Resort, Pai Nan dan Boot Camp.

UI/ UX
Sumber – PUBG Corp

Memperbaiki overall system menu design termasuk settings, team management, dan lain-lain.
Menambah penjelasan kepada setiap option di settings.
Menambah imej preview untuk option grafik di settings.
Menambah ciri untuk melaraskan bunyi daripada rakan sepasukan di skrin Team Management.

Crosshair UI
Sumber – PUBG Corp

Menambah crosshair baru apabila menggunakan Canted Sight untuk bantu pemain mengenal skop yang dipakai.
Apabila menggunakan skop utama, akan keluar crosshair standard manakala Canted Sight akan mengeluarkan crosshair berbentuk X.

Sistem Replay

Sistem Replay di-update dan segala replay sebelum Update 27 kini tidak boleh dimainkan.
Menambah ciri highlights dan akan keluar apabila:

pemain bunuh atau knock down pemain lain.
pemain dibunuh.
pemain lepaskan diri daripada blue zone dengan lebih kurang 5 HP.
Pemain dapat chicken dinner.

Sebenarnya banyak lagi yang pihak PUBG telah update tapi di sini saya telah menyenaraikan beberapa yang penting. Dengan penambahan ini, moga pengalaman bermain korang pon tambah elok. Ayuh chicken dinner satu kali!
Sumber – PUBG

Jangan lupa untuk ikuti kami di TikTok!
  @gamersantaimy
Tags: Patch 27Patch UpdatePlayerUnknown's Battlegroundspubg


Tencent dan Samsung buat PUBG Tournament tetapi versi Realiti TV Show! PUBG Mobile Star Challenge Asia Finals!

Korang pernah terpikir tak kalau nak buat tournament tu, korang boleh buat Reality TV show sekali? Haaa ni yang dibuat oleh PUBG dan kerjasama Samsung Galaxy Note 9 yang akan memberi sedikit insight dengan Player-player di negara asia lain seperti Hong Kong, India, Thailand dan banyak lagi! Diorang semua duduk dalam satu Resort dan buat tournament kat situ.

Dekat tournament tu yang dibuat kat Resort, siapa yang menang kat tournament tu akan dibawa ke Dubai untuk finals kat sana dari 29 November hingga 1 Disember. Dengan buat tournament ini, mereka boleh buat tournament, tidak kira dimana-mana dan bukan lagi di tempat yang  tertutup dan kawasan yang kedap tetapi environment yang meluas dan menarik seperti Resort atau di tepi pantai untuk melakukan Tournament disana!

Reality TV Show/Tournament yang mendapat perhatian sebanyak 17 penonton di seluruh dunia yang menonton tournament ini dan korang boleh tengok kat Youtube channel PUBG Mobile dan korang boleh tengok pelbagai karenah dan ragam players PUBG Mobile di seluruh negara yang masuk tournament ni.
Jangan lupa untuk ikuti kami di TikTok!
  @gamersantaimy
Tags: asia finalsdubaiEsportspubgpubg tournament


Spinoff anime Inuyasha – Yashahime: Princess Half-Demon nampaknya menambah 3 watak lagi!

Laman web rasmi untuk anime spinoff siri Inuyasha, Yashahime: Princess Half-Demon (Han’yō no Yasha Hime) siri spinoff terbaru Rumiko Takahashi ini mendedahkan tiga anggota watak baru untuk anime yang telah dikongsiakn baru-baru ini. Ahli pelakon baru merangkumi:

Kohaku

Ryohei Kimura akan lakonkan suara watak Kohaku, pakcik Hisui dan ketua pembunuh iblis. Sebagai seorang kanak-kanak, dia menghabiskan banyak waktu dengan Sesshomaru dan dia mengantar Setsuna kepada para pemburu iblis. (Akiko Yajima melakonkan suara Kohaku di Inuyasha.)
Hisui

Takehiro Urao pula sebagai Hisui, anak Miroku dan Sango, dan juga merupakan pembunuh iblis. Dia mempunyai hubungan dengan Setsuna dan Towa. Dia mahir menggunakan senjata Hiraikotsu Sango.
Takechiyo

Ai Fairouz sebagai suara Takechiyo, tanuki demon yang berurusan dalam perdagangan harta karun dan kekal. Dia dapat berubah menjadi bentuk terbang yang lebih besar yang mengubah topinya menjadi bentuk cengkerang kura-kura untuk membawa semua orang.
Anime akan tayang perdana di Jepun pada 3 Oktober di YTV dan NTV. Bintang persembahan:

Sara Matsumoto sebagai Towa Higurashi, salah satu anak perempuan kembar Sesshomaru’s dan kembar Setsuna’s
Mikako Komatsu sebagai Setsuna, salah satu anak perempuan kembar Sesshomaru’s dan kembar Towa’s
Azusa Tadokoro sebagai Moroha, anak perempuan Inuyasha dan Kagome

Anak perempuan Sesshomaru dan Inuyasha memulakan perjalanan yang melampaui masa! Di zaman Feudal Jepun, kembar separuh-iblis Towa dan Setsuna terpisah antara satu sama lain semasa hutan dibakar. Semasa mencari adiknya, Towa mengembara ke terowong misteri yang menghantarnya ke dunia masa kini Jepun, di mana dia dijumpai dan dibesarkan oleh abang Kagome Higurashi, iaitu Sota dan keluarganya.
Sepuluh tahun kemudian, terowong yang menghubungkan dua era itu telah dibuka semula dan membolehkan Towa disatukan kembali dengan Setsuna, yang kini menjadi Demon Slayer yang bekerja untuk Kohaku. Tetapi Towa terkejut kerana nampaknya Setsuna telah kehilangan semua memori mengenainya.
Bersama dengan Moroha, anak perempuan Inuyasha dan Kagome, ketiga wanita muda akan mengembara antara kedua-dua era untuk mendapatkan kembali masa lalu mereka yang hilang.

Teruo Sato (pengarah episod Inuyasha) mengarahkan anime di Sunrise dan Katsuyuki Sumisawa mengendalikan skrip siri setelah melakukan hal yang sama untuk Inuyasha dan Mobile Suit Gundam Wing. Takahashi sendiri dikreditkan sebagai pereka watak utama, dengan Yoshihito Hishinuma (Yakitate !! Japan, City Hunter: Shinjuku Private Eyes) kembali dari Inuyasha untuk menyesuaikan reka bentuknya untuk animasi. Kaoru Wada (3×3 Eyes, Battle Angel, The File of Young Kindaichi) juga kembali dari Inuyasha untuk mengarang muzik.
SixTONES
SixTONES akan mempersembahkan lagu tema pembukaan “NEW ERA”. Uru akan mempersembahkan lagu tema akhir “Break” untuk anime.
Siri anime Inuyasha 167 episod berdasarkan manga berjalan dari 2000-2004. Anime sekuel 26 episod berjudul InuYasha: The Final Act kemudian berlangsung dari 2009-2010. Siri ini telah mengilhami empat filem dan anime pendek 30 minit.
Sumber: Laman web Yashahime , Comic Natalie
Jangan lupa untuk ikuti kami di TikTok!
  @gamersantaimy
Tags: Ai FairouzHisuiINUYASHAKohakuRumiko TakahashiRyohei KimuraTakechiyoTakehiro UraoYashahime: Princess Half-Demon


Barisan Filem dan Siri Menarik Netflix Untuk Anda Layan November 2022!

Setiap bulan pasti ada sahaja siri dan filem baru yang akan ditambah ke dalam platform Netflix. Kami telah menyenaraikan beberapa siri dan filem menarik untuk anda tontoni di Netflix November 2022 ini! Tanpa membuang masa, jom kita lihat senarainya.

Enola Holmes 2 – 4 Nov

Enola mengambil kes rasmi pertamanya sebagai detektif, tetapi untuk menyelesaikan misteri kehilangan seorang gadis, dia memerlukan bantuan daripada rakan — dan abangnya Sherlock.

Lookism – 4 Nov

Daripada Webtoon kini ke versi animasi. Lookism merupakan adaptasi animasi daripada webtoon terkenal oleh Park Tae-joon. Anda akan mengikuti seorang pelajar sekolah yang terasing dalam sebuah masyarakat yang mementingkan rupa paras yang bagus. Dia kini hidup dengan dua identiti setelah tiba-tiba bangun dalam tubuh yang mempunyai rupa tampan.
Morbius – 11 Nov

Ahli biokimia Michael Morbius cuba menyembuhkan dirinya daripada penyakit darah yang amat jarang, tetapi apabila percubaannya gagal, dia secara tidak sengaja menjangkiti dirinya dengan sejenis unsur vampirisme.
The Lost Lotteries – 16 Nov

Sekumpulan lima orang asing yang tidak bernasib baik telah bergabung tenaga untuk mencuri semula tiket loteri yang memenangi wang berjuta-juta daripada bos mafia yang jahat.
1899 – 17 Nov

1899 mengikuti sekumpulan pendatang dari pelbagai latar belakang mengembara dari Eropah ke New York untuk mencari peluang baharu. Berlatarkan pada tahun 1899, penumpang di atas kapal ke New World belayar ke dalam mimpi ngeri apabila mereka mendapati kapal kedua hanyut di laut terbuka.
Yu-Gi-Oh! S1 – 18 Nov

Daripada francais game kad popular, Yu-Gi-Oh kini tiba di Netflix! Bersama-sama rakannya serta roh purba, Yugi Muto akan bertarung menentang Maximillion Pegasus, seorang jutawan untuk mendapatkan semula roh atuknya dalam sebuah perlawanan kad Duel Monster.
Wednesday – 23 Nov

Pintar dan sarkastik, Wednesday Addams menyiasat pembunuhan sambil membuat kawan baharu — dan musuh — di Nevermore Academy.
Untuk mendapatkan lebih banyak siri dan filem yang menarik akan datang, anda boleh tonton teaser daripada Netflix untuk November 2022 di bawah:

Ikuti Gamer Santai untuk mendapatkan segala liputan menarik mengenai game, anime, filem dan banyak lagi!
Jangan lupa untuk ikuti kami di TikTok!
  @gamersantaimy
Tags: netflixNetflix November 2022


Command & Conquer Remastered Collection akan datang ke PC Jun 2020 ini!!!

Kali terakhir pendedahannya Oktober tahun lalu, juga pengumumannya di E3 2018, hari ini EA secara rasmi mengumumkan tarikh pengeluaran rasmi Command & Conquer Remastered Collection di PC.

Command & Conquer Remastered Collection akan secara rasmi hadir musim panas ini iaitu 5 Jun 2020 ini di PC. Koleksi ini akan terdapat Command & Conquer: Tiberian Dawn, Command & Conquer: Red Alert dan 3 pek ekspensi Covert Ops, Counterstrike dan The Aftermat! Selain itu, bundle ini akan terdapat bukan sahaja di platform EA Origins, tetapi juga di Steam!

Kesemua permainan didalam koleksi bundle ini telah dihasilkan semula dalam visual 4K dan akanterdapat juga kandungan yang diinginkan dari komuniti dan antaranya adalah UI, Map Editor dan skema pengawalan yang terbaru!

Pasukan kamu telah bekerja dari tangan ke tangan bersama komuniti C&C dari hari pertama dan kami berharap agar dialog halimunan ini akan memberi keputusan yang baik pada peminat Command & Conquer Remastered Collection”
“Kami mengambik gameplay klasik yang dibawa ke era baru dalam genre RTS dan menambah ciri-ciri yang dikehendaki peminat seperti mod Skirmish untuk Tiberian Dawn, penambaikan QC dan integrasi penuh Steam bersama sokongan UGC. Bagi saya sendiri, menjadi seorang peminat C&C sejak tahun 1995 dan berusia 12 tahun, bekerja bersama pasukan Westwood Studio di Petroglyph ibarat mimpi menjadi kenyataan.”
-JimVessella – EA Lead Producer

Pre-order Command & Conquer Remastered Collection juga kini telah dibuka dan permainan dalam tiga lelaran berasingan. Harganya adalah RM79.00 sahaja yang akan ada kesemua permainan yang disebutkan diatas! Melalui Limited Run Games, akan terdapat Edisi Special dan Edisi Collector yang akan dibuka untuk jualan. Kedua-dua versi itu akan berharga $59.99 (anggaran RM255) dan $149.99 (anggaran RM636.00) dan akan termasuk barangan tambahan seperti USB drive Tiberium Crystal, soundtrack remastered, poster, sticker sheet dan empat enemel pins. Manakala untuk edisi Collectors sahaja, pembeli akan mendapat soundtrack yang berautograf komposernya Frank Klepacki, art book, beanie dan replica metal mammoth tank juga barangan yang lain.

Okay anda boleh lihat treler terbaru Command & Conquer Remastered Collection dibawah ini;

 Pre-Order di STEAM!
Jangan lupa untuk ikuti kami di TikTok!
  @gamersantaimy
Tags: Command & Conquer Remastered CollectionCommand & Conquer: Red AlertCommand & Conquer: Tiberian DawnCounterstrikeCovert OpseaOriginsteamThe Aftermat


Demon Slayer: Kimetsu no Yaiba – Hinokami Keppuutan akan keluar pada 2021 untuk PS5, PS4, Xbox Series dan PC!

Penerbit Aniplex dan pemaju CyberConnect2 telah mengeluarkan maklumat dan screenshot baru untuk Demon Slayer: Kimetsu no Yaiba – Hinokami Keppuutan, dan secara rasmi mengesahkan bahawa permainan “battle action” ini akan dilancarkan di PlayStation 5, PlayStation 4, Xbox Series X/S, Xbox One, dan PC pada tahun 2021 di Jepun. Di bawah, adalah beberapa imej baru untuk permainan:

1 of  4

-
+

Sebelum ini, beberapa khabar angin dari isu terbaru Weekly Jump telah mendedahkan maklumat ini pada minggu lepas, tetapi tidak menyentuh tentang Xbox Series. Nampaknya, maklumat ini sahih dan disahkan di halaman Twitter rasmi permainan. Berikut adalah maklumat terkini, daripada Aniplex:

Dalam Demon Slayer: Kimetsu no Yaiba – Hinokami Keppuutan, anda dapat mengalami semula kisah Demon Slayer: Kimetsu no Yaiba dalam “Solo Play Mode”, dan bertarung sebagai watak-watak yang muncul dalam anime di “Versus Mode.”
Dalam Mode Versus, yang boleh dimainkan di luar talian atau dalam talian, pemain dapat menikmati pertempuran 2-v-2 yang menyeronokkan dengan kawalan mudah menggunakan kombinasi watak yang muncul dalam anime, termasuk Tanjiro Kamado, Nezuko Kamado, dan banyak lagi.
Selain itu, Ufotable, studio yang menghasilkan anime Demon Slayer: Kimetsu no Yaiba, juga mencipta visual utama baru untuk permainan ini.

週刊少年ジャンプ10号にて発表となりました「鬼滅の刃 ヒノカミ血風譚」のイメージビジュアルをご紹介！こちらのイメージビジュアルはTVアニメ「鬼滅の刃」でアニメーション制作を手がけるufotable描き下ろし！#ヒノカミ血風譚 #鬼滅の刃 pic.twitter.com/12j9EHoWjK
— 家庭用ゲーム「鬼滅の刃 ヒノカミ血風譚」【公式】 (@kimetsuHINOKAMI) February 8, 2021

Itu sahaja maklumat yang kami perolehi buat masa ini. Untuk segala info tentang Demon Slayer: Kimetsu no Yaiba – Hinokami Keppuutan, sila tekan pautan ini.

 Lihat di sini

Demon Slayer: Kimetsu no Yaiba - Hinokami KeppuutanPublisher: AniplexDeveloper: CyberConnect2Release Date TBCMicrosoft Windows, PlayStation 4, PlayStation 5, Xbox One, Xbox Series X|S
Dalam Demon Slayer: Kimetsu no Yaiba - Hinokami Keppuutan, anda dapat mengalami semula kisah Demon Slayer: Kimetsu no Yaiba dalam "Solo Play Mode", dan bertarung sebagai watak-watak yang muncul dalam anime di Versus Mode, termasuk Tanjiro Kamado, Nezuko Kamado, dan banyak lagi.

Jangan lupa untuk ikuti kami di TikTok!
  @gamersantaimy
Tags: AniplexCyberConnect2Demon Slayer: Kimetsu no YaibaDemon Slayer: Kimetsu no Yaiba - Hinokami Keppuutan


PUBG New State mendapat 10 Juta pra-pendaftaran & bakal membuka ujian alpha!

Diumumkan pada Februari lalu, pembangun permainan First-Person Shooter (FPS) Battle Royale PUBG, Krafton Inc yang popular sedang mengusahakan versi tajuk baru yang digelar PUBG New State. Permainan ini dijadualkan dilancarkan akhir tahun ini. Menjelang pelancaran, siapa sangka pihak pemaju telah mengongsikan bahawa PUBG New State mendapat 10 juta pra-pendaftaran di Google Play Store!

PUBG New State telah mengongsikan di dalam sosial media mereka berkata, “Kami dengan senang hati melaporkan bahawa kami telah mencapai lebih dari 10 juta pra-pendaftaran PUBG New State di GooglePlay. Kami merasa rendah hati dengan sambutan masyarakat yang luar biasa dan tidak sabar untuk berkongsi pengalaman medan perang baru dengan anda pada tahun 2021. ”

We’re happy to report that we’ve hit over 10 MILLION #PUBGNEWSTATE pre-registrations on #GooglePlay. We’re humbled by the community’s overwhelming response and can’t wait to share our new battlegrounds experience with you later in 2021. pic.twitter.com/WN3ptw3ylq
— PUBG: NEW STATE (@PUBG_NEWSTATE) April 9, 2021

Pra-pendaftaran permainan dibuka pada bulan Februari lalu ketika studio tersebut melancarkan treler terbaru. Pembangun juga telah mengumumkan bahawa permainan ini akan tersedia untuk ujian alpha mulai Q2 2021. Walau bagaimanapun, dinyatakan bahawa permainan ini akan tersedia untuk ujian di kawasan yang terhad sahaja. Pada masa ini, tidak ada kata mengenai ujian alpha permainan ini akan mendarat di Malaysia. Pemain terpilih akan mendapat peluang untuk memainkan battle royale yang akan datang menjelang pelancaran rasmi.
PUBG Studio mengatakan bahawa masih “sukar bekerja” mengembangkan permainan ini. Studio itu menambah bahawa ia akan melancarkan ujian alpha untuk PUBG: New State pada Q2 2021 untuk wilayah terpilih. Suku kedua tahun 2021 sedang berlangsung dan akan berlangsung hingga 30 Jun.

We’re hard at work developing the game, but we hear you! Outside of 2021, we don’t have more details around a release date, but we’re happy to announce that we will host alpha tests for #PUBGNEWSTATE during Q2 2021 in a LIMITED number of regions. Stay tuned for more info.
— PUBG: NEW STATE (@PUBG_NEWSTATE) April 9, 2021

PUBG New State pada dasarnya adalah penerus permainan PUBG Mobile asal yang sangat popular tetapi ditetapkan pada tahun 2051 di mana “anarki memerintah kerana banyak puak saling berperang.” Permainan ini akan mempunyai ciri seperti drone, gulungan tempur, dan lain-lain. Permainan ini akan mempunyai peta 8 × 8 dan pelbagai pilihan senjata untuk pertempuran. Seperti PUBG Mobile, versi New State juga akan merangkumi pelbagai pilihan senjata untuk pertempuran.
Sebelum ini kami telah mengongsikan perbezaan antara PUBG Mobile vs. PUBG New State buat masa sekarang, anda boleh rujuk semula di sini. Pendaftaran untuk PUBG New State telah dimulakan untuk pengguna Android di Google Play store. Dengan PUBG New State mendapat 10 Juta pra-pendaftaran, semestinya nda tidak patut ketinggalan juga! Pengguna iOS perlu menunggu lebih lama sebelum melihat tajuk PUBG baru ini hadir di App Store. Anda juga boleh ikuti Facebook dan Twitter rasmi permainan ini untuk lebih informasi.
 Muat turun di sini

PUBG: NEW STATEPublisher: KRAFTONRelease Date TBCAndroid, iOS
Battle Royale yang asli! Singgah ke PUBG: NEW STATE, tajuk terbaru oleh PUBG Studio, pencipta PLAYERUNKNOWN'S BATTLEGROUNDS. Dengan menggunakan pelbagai senjata dan taktik, 100 orang yang selamat akan berhadapan sehingga hanya satu pemain atau pasukan yang masih bertahan.
Dengan Zon Biru yang semakin mengecil, pemain mesti mencari senjata, kenderaan, dan bahan habis pakai untuk mendapatkan keuntungan. Hanya yang terkuat akan muncul sebagai "" Lone Survivor "" dalam pertunjukan epik ini.

Jangan lupa untuk ikuti kami di TikTok!
  @gamersantaimy
Tags: Krafton IncPUBG New State mendapat 10 juta pra-pendaftaranPUBG: New Stateujian alpha PUBG New State


Yakuza: Like a Dragon membawa pulang watak kegemaran ramai, Kiryu Kazuma, Majima Goro, dan lain-lain!

Selepas mendedahkan bahawa “Dragon of Dojima“, Kiryu Kazuma, akan kembali di Yakuza: Like a Dragon, CCO Sega Toshihiro Nagoshi telah mengesahkan bahawa beberapa lagi watak terkenal lain dari siri Yakuza akan membuat kemunculan dalam judul terbaru ini. Ini termasuk Majima Goro, Akiyama Shun, Saejima Taiga, dan Dojima Daigo.

Maklumat ini didedahkan dalam sebuah broadcast “Sega Nama” di YouTube. Apabila ditanya sama ada watak lain turut akan hadir, Nagoshi menyatakan, “Majima, Saejima, dan yang lain akan berada di sana … seperti Daigo.” Beliau tidak mendedahkan terlalu banyak butiran lain tetapi menegaskan bahawa ia pelik untuk melihat mereka sepanjang masa. Ini adalah permainan video tentang protagonis baru, kan.

Juga tidak mengejutkan bahawa Majima Goro akan kembali. Dalam sebuah poll oleh peminat Jepun, Majima dinobatkan sebagau watak #1 paling popular! Saejima dan Akiyama juga antara watak yang popular kerana pesona dan perspektif mereka yang berbeza dari Kiryu.

Yakuza: Like a Dragon akan keluar untuk PlayStation 4 di Jepun pada 16 Januari, 2020. Anda boleh lihat artikel kami sebelum ini untuk lebih banyak maklumat tentang judul permainan video terbaru Yakuza!

Yakuza: Like a DragonPublisher: SegaDeveloper: Ryu Ga Gotoku StudioRelease Date: 2020-01-16PlayStation 4
Yakuza: Like a Dragon atau Ryu Ga Gotoku 7: Whereabouts of Light and Darkness adalah permainan peranan dikembangkan dan diterbitkan oleh Sega untuk PlayStation 4. Mempunyai protagonis dan permainan baru, Yakuza: Like a Dragon dianggap sebagai reboot yang terbaru dalam siri Yakuza

Jangan lupa untuk ikuti kami di TikTok!
  @gamersantaimy
Tags: Kiryu KazumaMajima GorosegaToshihiro Nagoshiyakuza: like a dragon


Red Dead Redemption 2 Dikatakan Akan Hadir di PC, Mengikut Resume Programmer di LinkedIn

Rockstar seperti biasa, masih belum mengumumkan sama ada sekuel koboi epiknya, iaitu Red Dead Redemption 2 akan hadir ke platform PC.  Ia telah pun dikeluarkan pada bulan Oktober tahun lepas, untuk konsol PS4 dan Xbox One. Kini, terdapat apa yang kelihatan seperti syak wasangka pada profil LinkedIn bekas pemaju Rockstar yang menunjukkan bahawa versi PC Red Dead Redemption 2 memang berada dalam pembangunan, atau sekurang-kurangnya pernah terjadi pada suatu masa dahulu.

Nan Ma, profil LinkedInnya yang meliputi tempoh enam tahun bersama Rockstar dari Jun 2010 sehinggalah Oktober 2016, kini menjadi CEO dan pengasas di Future Immersive. Kerjayanya yang dilaporkan di Rockstar termasuklah programming fizik untuk Grand Theft Auto V dan Max Payne 3. Beliau juga meletakkan game seperti Red Dead Redemption 2 di bawah pembangunan untuk “PS4, XB1, PC” di bawah tajuk ‘Titles worked on’.

Entri itu kini sudah pun hilang. Tetapi screenshotnya, masih kekal di Internet. Menggunakan LinkedIn bermaksud ia adalah rangkaian profesional yang bertujuan untuk mempamerkan resume korang kepada majikan dan rakan sekerja yang berpotensi, dan ia agak aneh untuk mengarang khabar angin tentang versi PC permainan yang korang kerjakan jika ianya tidak pernah ada. Jadi, mungkinkah khabar angin seperti ini adalah betul… atau hanya kesilapan yang tidak disengajakan Nan Ma? Apa-apa pun, kita hanya perlu menunggu pengumuman rasmi dari Rockstar sendiri mengenai berita ini!
Terima kasih, Reddit!
Jangan lupa untuk ikuti kami di TikTok!
  @gamersantaimy
Tags: linkedinnan maPCrdr2Red Dead Redemption 2resumerockstar


Sudah setahun lebih tamat, akhirnya nama rasmi Founding Titan Eren didedahkan!

Sudah beberapa bulan Attack on Titan Season 4 The Final Season Part 2 tamat. Kita juga telah didedahkan dengan pelbagai perkara antaranya kewujudan titan di dunia itu, kuasa titan lain dan juga rancangan Eren dalam menghapuskan manusia. Tetapi ada pendedahan terbaru yang telah dibuat oleh pihak produksi anime. Khabarnya, Hajime Isayama sendiri yang mendedahkan maklumat itu sendiri. Selama ini, kita ingatkan Founding Titan Eren tiada nama, rupa-rupanya ada!

Melalui Twitter rasmi, pihak produksi anime telah mendedahkan cover rasmi untuk Blu-ray volume ke-4 untuk AOT Final Season Part 2. Bersama-sama dengan pendedahan tersebut, Hajime Isayama juga telah mendedahkan nama Founding Titan Eren. Kalau anda ingin tahu, nama yang diberikan untuk bentuk titan tersebut ialah “The Final Titan” atau dalam bahasa Jepun, “Shubi no Kyojin.”

進撃の巨人The Final Season BD&DVD第4巻ジャケット公開！ミカサとアルミンの見つめる先には、幼少期のエレン、そしてエレン巨人最終形態である終尾の巨人（※分類上の名称がなかったので、諫山先生につけていただきました）がいるインパクトあるビジュアルです！https://t.co/dPbfxxA2rN#shingeki pic.twitter.com/dKChIG7Eyx— アニメ「進撃の巨人」公式アカウント (@anime_shingeki) July 15, 2022

The Final Titan ini telahpun diperkenalkan kepada kita semasa pengakhiran musim terbaru anime dengan Eren yang menyerap kuasa Founding Titan dan memulakan The Rumbling. Dalam episod itu juga, kita telah melihat bagaimana Eren telah berubah menjadi antagonis siri serta konflik dan masalah yang berlaku dalam dunia tersebut. Dengan The Rumbling yang bermula, manusia kini perlu menghentikan Eren jika tidak mahu dihapuskan.

Kalau anda yang sudah membaca manga, sudah tentu anda mengetahui pengakhiran siri ini. Tetapi kita bagi peluang untuk peminat anime untuk nikmati jalan penceritaan Isayama-sensei ini.  Anime Attack on Titan yang seterusnya dijadualkan untuk tayangan pada tahun 2023. Tarikh tayangan rasmi masih belum diumumkan tetapi ia sepatutnya tidak begitu lama. Kami pasti anda juga mesti tidak sabar untuk menontonnya. Untuk mendapatkan liputan lain mengenai Attack on Titan daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Attack on TitanErenFounding Titan ErenThe Rumbling


Jujutsu Kaisen, Tokyo Revengers & SPYxFAMILY antara manga terlaris untuk tahun 2022!

Sejak manga mula diterbitkan secara rasmi ke luar negara, industri itu semakin berkembang. Dengan pelbagai genre seperti shonen dan shojo, ia sudah pasti menarik perhatian ramai pembaca. Melalui laman web Oricon, senarai siri manga yang terlaris sepanjang 2022 setakat bulan Mei 2022. Kalau anda ingin tahu, bulan Mei dianggap sebagai pertengahan tahun untuk laman web tersebut.

Jika tahun lepas, kita melihat Demon Slayer yang mendominasi carta, tahun ini Jujutsu Kaisen pula yang berada di atas. Ingin tahu siri manga lain yang turut ada dalam senarai Oricon? Boleh lihat senarai di bawah:

1. Jujutsu Kaisen (9 juta salinan)

 2. Tokyo Revengers  (7 juta salinan)

3. SPY x FAMILY  (4 juta salinan)

4. ONE PIECE  (4 juta salinan)

5. My Hero Academia  (2 juta salinan)

Siri manga lain yang turut tersenarai ialah seperti berikut:
Mystery to Iu NakareDemon SlayerKaiju No.8My Dress-Up DarlingBlue LockThat Time I Got Reincarnated as a SlimeKingdomHaikyuu!!World TriggerDr StoneGolden KamuyRecord of RagnarokAo AshiOne-Punch ManUma Musume Cinderella Gray
Walaupun telah tamat, siri seperti Demon Slayer, Haikyuu!! dan Dr Stone masih lagi berada di tangga 15 teratas. Lebih menarik lagi apabila manga Uma Musume Cinderella Gray berjaya masuk dalam senarai. Tidak dinafikan bahawa ia antara francais media yang mendapat sambutan hebat daripada peminat Jepun dan luar negara.

Kita tunggu pula penghujung tahun nanti, agaknya siri manga mana yang terlaris untuk tahun 2022. Adakah Jujutsu Kaisen akan kekal di atas atau siri lain pula yang akan memotongnya? Untuk mendapatkan liputan lain mengenai manga daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Manga laris 2022


[DCFD 2021] Gotham Knights dedahkan trailer kisah Court of Owls!

Pada acara DC FanDome, WB Montreal dan DC Comics mempamerkan trailer baru untuk Gotham Knights, permainan aksi yang akan datang di alam semesta Batman. Trailer ini memfokuskan pada cerita dan terus menyusun watak antagonis utama permainan: Court of Owls.

Walaupun pembangun biasa permainan Batman Arkham kini berada di Suicide Squad: Kill the Justice League yang akan datang, WB Montreal akan membuat Gotham Knights, pasukan yang mencipta Batman: Arkham Origins dari tahun 2013. Sama seperti Batman Arkham Knight, Gotham Knights adalah permainan aksi dunia terbuka, tetapi kali ini, ia lebih memfokuskan pada Keluarga Batman dan usaha bersatu mereka untuk menghentikan penjahat.

Dalam trailer baru dari DC Fandome, kita melihat gambaran yang lebih mendalam mengenai kisah Gotham Knights yang lebih besar, yang merangkumi kehadiran Court of Owls. Mengambil bahan dari komik, Court of Owls adalah salah satu sindiket jenayah Gotham City yang lebih tua, mempengaruhi golongan elit kota dan hierarki mereka selama beberapa generasi. Bersama dalam menguruskan penjahat seperti Penguin dan Mr. Freeze, sumber besar Court of Owl dan pasukan pembunuh undead menambah unsur misteri bagi Gotham Knights.

Bersama dengan trailer cerita, kita juga melihat segmen di sebalik tabir dengan pencipta permainan. Mereka membincangkan bahawa banyak perkara akan berlaku pada cerita permainan ini, termasuk kisah dalam Scott Snyder pada siri komik Batman pada tahun 2010-an bersama gabungan mekanik permainan. Sebagai tambahan kepada pertempuran gaya Batman Arkham, anda juga akan dapat meningkatkan watak anda dan mendapatkan peralatan baru untuk hero, yang membolehkan anda menghadapi banyak musuh yang lebih mencabar. Anda boleh dapatkan maklumat lanjut mengenai Gotham Knights melalui pautan ini.
Tarikh pelancaran masih belum lagi diumumkan dan nampaknya kita masih perlu menunggunya. Jadi kepada peminat DC Batman, apa pendapat korang tentang pendedahan terbaru ini? Mesti tak  sabar kan! Untuk mendapatkan liputan lanjut mengenai DC Fandome 2021, anda boleh klik pada pautan ini.
Jangan lupa untuk ikuti kami di TikTok!
  @gamersantaimy
Tags: Court of OwlsDC FanDome 2021Gotham Knights


3 Sebab Untuk Korang Baca Novel Suzume Selepas Tonton Filem!

Filem Suzume sudah mula ditayangkan di pawagam GSC Cinemas mulai hari ini. Kami juga telah menontonnya dan sangat berpuas hati dengan filem tersebut. Kalau anda ingin tahu, Suzume turut mempunyai novel ringan yang dikeluarkan oleh Kadokawa Gempak Starz! Kalau anda sudah menonton filem Suzume, kami syorkan sangat untuk anda membaca pula novel ringan tersebut. Nak tahu kenapa? Teruskan membaca!

1. Penerangan yang lebih jelas
Dengan filem Suzume yang agak pantas, mungkin anda akan terlepas beberapa perkara mengenai misi Souta yang mengembara untuk menutup pintu-pintu yang terbuka. Novel ini akan memberikan anda maklumat yang lebih terperinci malah anda juga lebih mudah untuk memahaminya. Dengan terjemahan bahasa Melayu, kami pasti anda pasti  tidak mempunyai masalah semasa membacanya.

2. Mengetahui perasaan watak dengan lebih mendalam
Suzume telah berjumpa dengan pelbagai orang semasa dia berjalan daripada satu bandar ke bandar lain untuk membantu Souta menutup pintu-pintu mistik. Kami suka bagaimana penulisan novel ini membuatkan kita lebih rapat dengan watak-watak. Ia bukan sahaja daripada POV Suzume sahaja malah kita turut melihat sudut pandangan Souta.

Kalau dalam filem, segala emosi hanya ditunjukkan melalui persekitaran, mood ataupun reaksi wajah watak. Tetapi anda boleh menyelaminya dengan lebih dalam mengenai adegan tertentu dalam novel Suzume. Jadi memang berbaloi kalau anda membacanya selepas menonton filem ini.

3. Dapat ulangi semula pengembaraan di mana-mana sahaja
Filem Suzume lambat lagi untuk masuk platform penstriman. Sudah tentu anda tidak boleh mengulangi pengembaraan itu banyak kali di pawagam kerana tayangannya pasti ditamatkan nanti. Jadi novel ini boleh dijadikan alternatif untuk anda ikuti kisah Suzume dan Souta berulang kali! Mungkin ada beberapa adegan yang tidak boleh disampaikan seperti dalam filem tetapi anda juga boleh membayangkan semula adegan-adegan menarik dalam filem sambil membacanya. Alang-alang boleh pasang soundtrack Suzume sambil membacanya.

Anda yang ingin dapatkan novel Suzume, bolehlah mencarinya di kedai berikut:
Kedai rasmi Gempak StarzShopeeLazadaKedai Buku POPULARKINOKUNIYAKedai buku terpilih7-Eleven di seluruh Malaysia
Untuk dapatkan berita lain mengenai anime daripada kami, boleh klik pautan ini.

Gamer Santai sedang mengadakan giveaway di mana korang boleh memenangi PS5 Digital Edition! Nak tahu cara-cara untuk sertai? Baca SINI!
Jangan lupa untuk ikuti kami di TikTok!
  @gamersantaimy
Tags: Novel SuzumeSuzumeSuzume no Tojimari


MSI Umum GE65 Raider dan MSI GT76 Titan yang mengfokuskan esports kini hadir di Malaysia!

Jadi sebelum ini kami pernah kemaskini laptop gaming yang berinovasi tinggi mengfokuskan pada eSports. Nampaknya laptop gaming tersebut telah pun hadir di Malaysia!! Laptop yang kami maksudkan adalah MSI GT76 Titan dan GE65 Raider yang baru sahaja diumumkan pelancaranya di Malaysia sebentar tadi.

Korang boleh lihat semula artikel kami sebelum ini;
MSI GT76 Titan dan GE65 Raider Gaming Laptop sudah siap sedia untuk medan perang gaming!

MSI GT76 Titan E-sports Notebook

Dihadirkan dengan dua versi satu adalah model GT76DT 9SG yang dilengkapi pemproses Intel Core i9-9900K, skrin sebesar 17.3 inci UHD 4K,berserta kad grafik RTX 2080 dan 64gb RAM. Yang ini berharga RM20,999.00. Versi kedua pula adalah model GT76DT 9SF dengan pemproses Intel Core i9-9700K, skrin sebesar 17.3 inciFHD 240Hz, grafik kad GTX 2070 dan memori 32gb, harga bermula dari RM14,999.00.
MSI GE65 Raider E-sports notebook

Beralih pula kepada MSI GE65 Raider e-Sports notebook yang turut mempunyai dua versi, tetapi perbezaan antara kedua versi hanyalah Grafik Kad nya. Versi pertama GE65 9SF dilengkapi grafik kad RTX 2070 dan berharga RM9,899, manakala versi satu lagi dinamakan GE65 9SE menggunakan grafik kad RTX 2060 dan berharga RM8,099 sahaja.
Selain itu, MSI turut memperkenalkan beberapa motherboard terbaru yang dilancarkan antaranya seperti X570 yang didatangi 6 variasi.

1 of  4

-
+

MEG X570 Godlike (RM3,490)
MEG X570 Ace you Enemy (RM1,690)
MEG X570 Creation (RM2,222)
MPG X570 Gaming Pro Carbon WiFi (RM1,250)
MPG X570 Gaming Edge WiFi (RM990)
MPG X570 Gaming Plus. (RM790)

Ye! Sebelum terlupa kitorang sempat tangkap gambar Pinda Panda yang turut ada kat sini ok!

Okay last last! Ada kerusi MSI nampak awsome tadi okay!!

Macam mana? Mana satu paling menarik perhatian korang?? Sampai kat sini sahaja. Korang jangan lupa untuk ikuti laman web rasmi MSI okay!
Jangan lupa untuk ikuti kami di TikTok!
  @gamersantaimy
Tags: MEG X570 Ace you EnemyMEG X570 CreationMEG X570 GodlikeMPG X570 Gaming Edge WiFiMPG X570 Gaming PlusMPG X570 Gaming Pro Carbon WiFiMSIMSI GE65 Raider E-sports notebookMSI GT76 Titan E-sports Notebook


*Promotion* Beli Laptop ASUS ROG korang boleh dapat ROG Phone!

Alright untuk pengetahuan korang, ASUS ROG sekarang nak buat Promotion kaw-kaw punya! So, apa promotion dia? Well, kalau korang beli certain laptop ASUS ROG, kemudian korang berpeluang untuk dapat ROG Phone. Korang boleh join contest ni dari 22 Nov – 31 Dec 2018. So korang boleh dapatkan ROG Phone if ikut cara ni.

Laptop yang layak adalah
·         ROG G703GI
·         ROG Zephyrus (GX501GI)
·         ROG Zephyrus M (GM501GS/GM)
·         ROG STRIX SCAR II (GL504GS/GM)
·         ROG STRIX HERO II (GL504GM)
·         ROG STRIX SCAR EDITION (GL703GS/GM)
Kemudian, korang kena beli kat tempat actual ASUS Authorized Dealer, kemudian korang kena simpan resit pembelian laptop tu. Kemudian pergi website ni, lepas tu korang tunggu email selama 14 hari (Hari berkerja) termasuk bukti resit pembelian, dan Hadiah itu akan dihantar lepas promotion itu tamat.

So, korang tunggu bila lagi? Pergi la beli laptop dan dapatkan ROG Phone yang satu Malaysia tengah jadi gila sekarang! Untuk maklumat lebih lanjut korang boleh pergi page FB diorang dan Website diorang.
Jangan lupa untuk ikuti kami di TikTok!
  @gamersantaimy
Tags: Asuschristmas promotionlaptop gamingpromotionRepublic Of GamersROG


Overclock dengan mudah bersama Kingston FURY Beast DDR5 RGB

Kingston FURY hari ini mengumumkan pengeluaran memori Kingston FURY Beast DDR5 RGB. Ini adalah modul DDR5 pertama dalam siri FURY Beast untuk mencapai 10,004MT/s, dan menampilkan kesan pencahayaan RGB dengan reka bentuk heat spreader baru yang memberikan pencahayaan lebih terang dan lancar.

Dilengkapi dengan Intel® XMP 3.0 dan perisian Kingston FURY CTRL 2, korang boleh boleh memilih pelbagai cahaya daripada pustaka corak dan kesan yang di-pratetap. Sebagai alternatif, korang juga boleh customize sendiri kesan RGB untuk membuatkan sistem benar-benar unik. Semua modul FURY Beast DDR5 RGB mempunyai ciri Kingston FURY Infrared Sync Technology™, yang mengekalkan kesan pencahayaan dalam cara yang kita mahu.

Memori ini bermula pada 4800MT/s, dan mempunyai teknologi overclock secara automatik tanpa perlu memilih profil. Di modul 5200MT/s dan lebih pantas, profil Intel XMP 3.0 didayakan untuk mengunci kelajuan, pemasaan dan voltan. Tidak kira sama ada korang gamer veteran atau baru nak berjinak membuat PC, FURY Beast DDR5 RGB akan memaksimumkan sesi gaming anda.

Kingston FURY Beast DDR5 RGB tersedia dalam modul single 8GB, 16GB dan 32GB serta kit yang terdiri daripada dua sehingga 64GB, dengan kelajuan sehingga 6000MT/s serta disokong oleh waranti seumur hidup terhad. Pelanggan akan menerima berus keyboard Kingston eksklusif atau beg kanvas dengan pembelian terpilih Kingston FURY RAM atau SSD.
Berikut adalah spesifikasi FURY Beast DDR5 RGB menurut laman web rasmi:
Capacities:Singles – 8GB, 16GB, 32GBKits of 2 – 16GB, 32GB, 64GBFrequencies: 4800MT/s, 5200MT/s, 5600MT/s, 6000MT/sLatencies: CL38, CL40Voltage: 1.1V, 1.25V, 1.35VOperating Temperature: 0°C-85°CDimensions: 133.35 mm x 42.23 mm x 7.11 mm
Buat masa ini, harga rasmi di Malaysia masih belum diumumkan tetapi buat sesiapa yang berminat tentang Kingston FURY Beast DDR5 RGB, korang boleh rujuk di sini.
Jangan lupa untuk ikuti kami di TikTok!
  @gamersantaimy
Tags: Kingston FURY Beast DDR5 RGBMemory


Mod Competitive Untuk Fortnite

Bertarikh 25 Ogos 2018, developer kepada Fortnite, telah mengeluarkan satu post yang diberi nama State of Development-August 2018. Di dalam post ini, terkandung beberapa update yang mereka akan lakukan kepada game Fortnite, tetapi, fokus aku pada kali ini adalah, Competitive Mode yang ditulis di dalam post tersebut. Apa kata korang teruskan bacaan korang.

Seperti biasa, bila kita sebut Competitive, sudah semestinya ia akan melibatkan tentang rank. Sebagai contoh PUBG, CS: GO, Overwatch dan banyak lagi. Itu sudah menjadi satu kepastian dan ianya akan diwujudkan di dalam Fortnite: Battle Royale. Ia diberi nama sebagai The Summer Skirmish. Terang Epic lagi, ianya merupakan satu “Test Bed” yang berharga untuk format Competitive.

Bagi aku, ianya merupakan satu pendekatan yang bagus dari Epic, iaitu memberikan satu penghargaan kepada mereka yang memainkan game Fortnite ni secara serious. Tetapi, aku rasakan yang akan ada banyak lagi eksperimen yang akan dilakukan oleh Epic untuk menetapkan format Competitive untuk Fortnite: Battle Royale sebagai contoh skema pemarkahan, keseronokan dan juga integriti Competitive tersebut, apa pun, rejoice lah pemain Fortnite: Battle Royale!!!!
Jangan lupa untuk ikuti kami di TikTok!
  @gamersantaimy
Tags: battle royaleCompetitive ModeFortnite


Pasukan kedua Touken Ranbu Musou didedahkan! Kasen Kanesada akan menjadi ketua untuk pasukan ini!

Baru-baru ini, Koei Tecmo dan DMM Games telah mendedahkan Touken Ranbu Musou, sebuah permainan aksi baru yang bakal hadir ke Nintendo Switch dan PC melalui DMM Game Player. Hari ini, mereka mendedahkan kumpulan watak kedua yang disahkan akan muncul dalam game, dengan Kasen Kanesada bertindak sebagai ketua pasukan kedua. Judul ini menjadikan Touken Ranbu sebagai francais terbaru untuk menerima adaptasi permainan Musou/Warriors rasmi setelah Koei Tecmo bekerjasama dengan IP seperti Gundam, One Piece, dan The Legend of Zelda.

Sebagai ketua pasukan, Kasen Kanesada akan memerintah beberapa watak  yang lain dalam pasukannya. Dalam pendedahan sebelum ini, bayangan Tonbokiri dan Sengo Muramasa bakal bersama ketua pasukan pertama, iaitu Mikazuki Munechika. Malah, Mikazuki merupakan antara watak Touken Ranbu yang paling terkenal dan berdasarkan salah satu daripada lima pendekar pedang paling terhebat di Jepun.

Touken Ranbu Musou akan mempunyai 15 pemain Swordboys yang boleh dimainkan dalam kelompok lima pasukan. Namun, pengagihan ahli setiap kumpulan tidak akan sama rata, kerana pasukan kedua yang dipimpin Kasen Kanesada akan mempunyai empat watak. Anda juga dapat melihat bayangan Hyuuga Masamune, Ichigo Hitofuri, dan Namazuo Toushirou bersama Kasen Kanesada dalam pasukan yang sama.
Koei Tecmo telah bekerjasama dengan DMM Games dan Nitroplus untuk membangunkan game ini setelah mendapat banyak permintaan dari fanbase Jepun. Ketika Famitsu mengadakan tinjauan pada tahun 2015 mengenai francais mana yang harus menerima adaptasi game Musou, ramai yang menjawab Touken Ranbu sebagai IP permainan paling banyak dipilih.

Touken Ranbu Musou akan mula tersedia di platform Nintendo Switch dan PC melalui DMM Game Player di Jepun. Kita akan mengetahui pasukan ketiga pada 25 Ogos 2021 nanti melalui DMM Games dan Koei Tecmo! Pelancaran global masih belum diumumkan tetapi saya harap pihak pemaju dan penerbit memikir tentang peminat antarabangsa yang minat kepada francais ini. Anda boleh membaca maklumat mengenai pasukan pertama yang didedahkan pada minggu lalu, dan nantikan lebih banyak info akan datang dari kami!
Jangan lupa untuk ikuti kami di TikTok!
  @gamersantaimy
Tags: nintendo switchPCTouken Ranbu Musou


Gamescom Kini Bekerjasama dengan GameStart untuk Acara Gamescom Asia di Singapura tahun 2020!

Kami baru sahaja mendapat laporan bahawa Gamescom akan melancarkan edisi Asia di Singapura pada tahun hadapan dengan kerjasama GameStart dan Koelnmesse Singapore ! GameStart sangat gembira atas kerjasama bersama Gamescom kerana mereka berjaya mencapai cita-cita untuk dikenali di serata dunia.

“GameStart dicipta bukan sahaja untuk menyokong pelbagai permainan dan komuniti pop-cuture, tetapi juga untuk meletakkan Singapura dan SEA di seluruh global untuk permainan. Terima kasih kepada semua orang yang telah menyokong dan menjadi sebahagian daripada perjalanan kami, kami percaya bekerjasama dengan Gamescom Asia membolehkan kami menggabungkan sumber dan rangkaian kami untuk mencapai lebih besar dan lebih baik untuk industri di sini bersama-sama. Harap yang terbaik untuk masa depan!

–  Elicia Lee GameStart
Acara pasaran permainan yang besar ini akan membuat debut di Singapura dari 15 hingga 18 Oktober 2020 di Suntec Singapore.

Gamescom Asia bertujuan untuk menjadi platform utama bagi pemaju permainan di Asia untuk terokai keseluruhan perkongsian di seluruh dunia dan bertindak sebagai hub untuk penerbit antarabangsa yang datang dan mencari idea baru untuk permainan video.
Tidak terlepas dengan acara pelancaran dan persembahan berkaitan permainan yang ada juga akan dipamerkan. Dengan kawasan perniagaan, kawasan hiburan dan persidangan perjudian industri, gamecom asia merangkumi keseluruhan kepelbagaian budaya permainan.

Acara itu merangkumi persidangan industri selama dua hari kemudian pameran perdagangan dan pameran awam selama tiga hari yang termasuk acara eSports, pameran teknologi baru yang muncul dalam permainan video, bengkel permainan, sesi bertemu artis/pereka permainan, teater cosplay dan banyak lagi.
Kalau anda nak tahu, Gamescom merupakan acara tahunan yang diadakan di Cologne, Jerman dari tahun 2009 yang dianjurkan oleh Koelnmeese and game (Persatuan Industri Permainan Jerman). Dalam masa 10 tahun, acara ini kini menjadi sebuah festival permainan antarabangsa terbesar dan terkemuka di Eropah yang memaparkan platform perniagaan untuk industri permainan. Gamescom asia akan memanfaatkan dan memberi manfaat dari rangkaian permainan global yang kini telah ditubuhkan.
Jadi jangan lupa unutk terus ikuti perkembangan Gamescom Asia ini ye! Anda boleh ikuti mereka di ;
Laman Web Rasmi: https://gamescom.asia/
Facebook: https://www.facebook.com/asia.gamescom
Twitter: www.twitter.com/gamescomasia
Jangan lupa untuk ikuti kami di TikTok!
  @gamersantaimy
Tags: GamescomGamescom AsiagamestartKoelnmesse Singapore


Lai Lai Main Super Bomberman R Hujung Minggu Ni!

Bersempena dengan long weekend next week iaitu Thaipusam, jom weh pegi Play Everything Lounge kat Sunway Pyramid minggu ni!

Untuk yang tak tau, Play Everything Lounge ni ada kat FF – Blue Zone. Weekend ni diorang ada buat play session Bomberman R! Jadinya jom kita pegi berjemaah main 2 lawan 2!
Pemenang bakal memenangi PS Plus Membership.

Jangan lupa untuk ikuti kami di TikTok!
  @gamersantaimy
Tags: play everything loungePS4Sonysunway pyramidsuper bomberman R


Free-to-play FPS Gundam Evolution akan keluar tahun 2022

Hari ini, Bandai Namco Online mengumumkan bahawa Gundam Evolution akan tersedia untuk PS5, PS4, Xbox Series X|S, Xbox One dan PC melalui Steam apabila ia dilancarkan pada 2022.

Disahkan free-to-play, Gundam Evolution merupakan game online first-person shooter di mana pemain akan mengawal Mobile Suit daripada francais popular Gundam dan bersaing dengan pemain lain secara online dalam pertempuran 6v6 berdasarkan objektif. Menurut info yang didedahkan, Gundam Evolution akan mempunyai tiga game mode utama termasuk: Domination, Point Capture dan Destruction.

Menampilkan aksi ‘fast-paced’ dan kawalan imersif, kita boleh memandu pelbagai Mobile Suit dari seluruh Gundam multiverse. Setiap satu daripada unit ini pula menampilkan abiliti, serangan, fungsi dan tahap HP yang berbeza. Pilih Unit kegemaran yang sepadan dengan gaya permainan korang dan bekerjasama dengan rakan sepasukan untuk mendapatkan kemenangan.

Tarikh keluaran masih belum diumumkan, tetapi ia akan dilancarkan pada tahun ini. Sebelum pelancaran rasmi, “Network Test” akan disediakan di Amerika Syarikat dan Jepun pada musim bunga 2022 dari 7-12 April khas untuk pemain PC.
Sebagai game berunsur free-to-play, Gundam Evolution kemungkinan besar akan mempunyai modul mikrotransaksi di mana pemain boleh membeli mata wang dalam permainan menggunakan wang sebenar supaya dapat memperolehi skin dan senjata kuat bagi Gundam mereka.
Berikut adalah spesifikasi PC yang diperlukan untuk bermain Gundam Evolution:
KategoriGundam Evolution keperluan spesifikasi PCOSWindows 10 (64-bit)CPUIntel Core i5-3570 3.40GHzMemori8GBKad GrafikNVIDIA GeForce GTX 1050 (2GB)HDD/SSD ruang kosong100GBSambungan InternetBroadband Internet ConnectionBrowser environmentMicrosoft Edge Latest, Google Chrome Latest, Mozilla Firefox Latest
KategoriGundam Evolution cadangan spesifikasi PCOSWindows 10 (64-bit)CPUIntel Core i7-4790 3.60GHzMemori16GBKad GrafikNVIDIA GeForce GTX 1660Ti (6GB)HDD/SSD ruang kosong100GBSambungan InternetBroadband Internet ConnectionBrowser environmentMicrosoft Edge Latest, Google Chrome Latest, Mozilla Firefox Latest

Sekali lagi saya ingatkan, Gundam Evolution akan tersedia untuk PS5, PS4, Xbox Series X|S, Xbox One dan PC melalui Steam dan bakal dilancarkan pada 2022.
Sumber: Gematsu
Jangan lupa untuk ikuti kami di TikTok!
  @gamersantaimy
Tags: animeFPSgundamGundam Evolution


Muat turun paling Top pada tahun 2020 di PlayStation Store!

Siapa sangka permainan PS5 yang paling banyak dimuat turun di PS Store pada tahun 2020 ialah Call of Duty: Black Ops Cold War. Call of Duty: Black Ops Cold War adalah permainan yang paling banyak dimuat turun di PlayStation Store pada tahun 2020 di PS5 di AS dan Eropah. Permainan ini juga menduduki tangga teratas PS4 di AS.

Pada PS5, permainan kedua yang paling banyak dimuat turun adalah Marvel’s Spider-Man: Miles Morales di AS dan Eropah. Pengguna PS4 di Eropah memuat turun FIFA 21 cukup untuk membuatnya berada di tangga teratas, dan diikuti oleh FIFA 20 di tempat kedua. Di AS, Grand Theft Auto 5 adalah permainan kedua yang paling banyak dimuat turun di PS4.

Carta PSVR mencatat Beat Saber sebagai muat turun paling popular diikuti oleh Job Simulator di AS dan Eropah.
Anda boleh mendapatkan 10 permainan teratas yang paling banyak dimuat turun pada tahun 2020 untuk kedua-dua wilayah di bawah. Anda boleh mendapatkan permainan PSVR yang paling banyak dimuat turun di pautan.
Senarai penuh di bawah. Yang paling banyak anda habiskan pada tahun 2020?

US/Canada
Europe

1
Call of Duty: Black Ops Cold War
Call of Duty: Black Ops Cold War

2
Marvel’s Spider-Man: Miles Morales
Marvel’s Spider-Man: Miles Morales

3
Assassin’s Creed Valhalla
Assassin’s Creed Valhalla

4
NBA 2K21 Next Generation
FIFA 21

5
Demon’s Souls
Demon’s Souls

6
Madden NFL 21
Watch Dogs: Legion

7
FIFA 21
Immortals Fenyx Rising

8
Sackboy: A Big Adventure
NBA 2K21 Next Generation

9
Immortals Fenyx Rising
Sackboy: A Big Adventure

10
Watch Dogs: Legion
Tom Clancy’s Rainbow Six Siege

PS4 Games

US/Canada
Europe

1
Call of Duty: Black Ops Cold War
FIFA 21

2
Grand Theft Auto V
FIFA 20

3
Call of Duty: Modern Warfare
Grand Theft Auto V

4
Minecraft
Call of Duty: Modern Warfare

5
Ghost of Tsushima
Call of Duty: Black Ops Cold War

6
The Last of Us Part II
Minecraft

7
NBA 2K21
NBA 2K20

8
NBA 2K20
The Last of Us Part II

9
Final Fantasy VII Remake
The Witcher 3: Wild Hunt

10
Madden NFL 21
Red Dead Redemption 2

PS VR Games

US/Canada
Europe

1
Beat Saber
Beat Saber

2
Job Simulator
Job Simulator

3
Superhot VR
Blood & Truth

4
The Walking Dead: Saints & Sinners
Superhot VR

5
Gorn
The Walking Dead: Saints & Sinners

6
Creed Rise to Glory
Creed: Rise to Glory

7
Arizona Sunshine
Astro Bot Rescue Mission

8
Vader Immortal: A Star Wars VR Series
Gorn

9
Astro Bot Rescue Mission

Vader Immortal: A Star Wars VR Series

10
Marvel’s Iron Man VR
Arizona Sunshine

Game Free to play (PS5 + PS4)

US/Canada
Europe

1
Call of Duty: Warzone
Call of Duty: Warzone

2
Rocket League
Rocket League

3
Fortnite
Fortnite

4
Apex Legends
Apex Legends

5
Rogue Company
Hyper Scape

6
Hyper Scape
Genshin Impact

7
Genshin Impact
Rogue Company

8
Destiny 2
Brawlhalla

9
Brawlhalla
Destiny 2

10
Dragon Ball Xenoverse 2 Lite
eFootball PES 2020 Lite

Jangan lupa untuk ikuti kami di TikTok!
  @gamersantaimy
Tags: Call of Duty: Black Ops Cold WarMarvel's Spider-Man: Miles MoralesMuat turun paling Top pada tahun 2020 di PlayStation Storepermainan yang paling banyak dimuat turun di PlayStation Store pada tahun 2020Top downloads PS


Black Myth: Wukong dedahkan musuh baru & gameplay 4K dengan Ray Tracing & Nvidia DLSS

Hari ini dua video baharu telah dikeluarkan untuk game Black Myth: Wukong oleh Game Science. Dibuat oleh studio yang berpusat di China, Black Myth: Wukong adalah game soulslike ala-ala Dark Souls dan Sekiro. Selepas mendiamkan diri selama beberapa bulan, Game Science telah mengeluarkan gameplay Black Myth: Wukong baru yang mempamerkan musuh baru serta gameplay 4K dengan tambahan ray tracing dan NVIDIA DLSS.

Anda boleh menonton kedua-dua video di bawah:

Pertama sekali, Game Science telah mengeluarkan video in-game cutscene yang memperkenalkan watak baharu. Video ini berdurasi selama 6 minit, dan perkara yang paling penting adalah sekumpulan wanita yang nampaknya “berkhidmat” untuk iblis labah-labah, yang muncul di penghujung video. Memandangkan visual pun nampak sangat bagus, nampaknya studio bukan sahaja fokus pada gameplay, malah cutscene pun diberi perhatian 100%.

Video Black Myth: Wukong kedua pula tentang gameplay di mana Nvidia mempamerkan video 8 minit dalam resolusi 4K, sambil mengaktifkan ray tracing dan DLSS. Trailer ini lebih memfokuskan pada adegan pertempuran dengan musuh dan bos baharu, serta sedikit penerokaan dan interface baru bagi menu dan peta. Walaupun nama musuh baru tidak ditunjukkan, ia kelihatan seperti sejenis “golem” dan sejenis “naga” yang mahir menggunakan serangan atribut petir/kilat.
Menurut laporan sebelum ini, Black Myth: Wukong dijangka akan keluar pada 2023. Semasa studio mengeluarkan video demo pertama pada tahun lepas, mereka mendedahkan bahawa game ini akan dilancarkan di platform generasi seterusnya seperti PC, PS5 dan Xbox Series.
Buat masa ini, kita tidak ada sebarang maklumat khusus tentang platform mana yang akan digunakan, mahupun tarikh keluaran rasmi, jadi peminat hanya boleh wait and see dahulu.
Untuk baca segala liputan kami tentang game in, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Black Myth: WukongGameplaynvidia


Trailer, Collector Edition dan Bonus Hari Pertama untuk Code Vein Didedahkan!

Baru kelmarin tarikh pengumuman rasmi Code Vein diumumkan seperti yang kami kongsikan sebelum ini, kali ini Bandai Namco Entertainment turut mendedahkan trailer, Collector Edition dan bonus hari pertama permainan ini.

Pengumuman Pengeluaran Tarikh Rasmi Code Vein!

Jom saksikan trailer terbaru Code Vein;

Collector’s Edition
Edisi ini mengandungi:

Kotak Collector’s Edition
Permainan Penuh
Figurin Mia Karstein
Art Book “Code Vein World Report”
 Sound Track Original Code Vein
Digital Bonus: In-game character custom parts set (3 aksesori , 1 mask)
Digital Bonus: In-game customization set ‘Insatiable Bloodthirst’
Digital Bonus: Stamp Set

Collector Edition ini akan hadir bersama ‘Bonus Pembelian Awal’, ‘Bonus Pra-pembelian’ dan ‘Bonus Edisi Terhad’.
Kandungan mungkin ditukar tanpa notis terlebih dahulu.
Semua imej yang ditunjukkan adalah untuk tujuan ilustrasi dan mungkin berbeza daripada produk sebenar.
Edisi dan kuantiti adalah terhad, ia hanya akan tersedia untuk ditebus sementara stok masih ada.
Hanya terdapat di store terpilih. Sila hubungi store tempatan anda untuk maklumat lanjut.

Day-1 Retail & Digital Bonus
Peminat yang membeli Code Vein versi Standard pada hari pertama di store atau store digital juga berpeluang untuk mendapat bonus-bonus ini:

“GOD EATER” Collaboration Weapon Set x 3

Original PlayStation 4 theme x 2 (Pemilik PlayStation 4 platform)

Blood Veil Ogre “Venous Claw” (Male/Female Set)

Digital Bonus: Stamp Set

Kandungan mungkin ditukar tanpa notis terlebih dahulu.
Semua imej yang ditunjukkan adalah untuk tujuan ilustrasi dan mungkin berbeza daripada produk sebenar.
Edisi dan kuantiti adalah terhad, ia hanya akan tersedia untuk ditebus sementara stok masih ada.
Hanya terdapat di store terpilih. Sila hubungi store tempatan anda untuk maklumat lanjut.
Bonus muat turun Blood Veil Ogre “Venous Claw” (Male / Female Set) boleh didapati untuk salinan digital PlayStation 4 / Xbox One / STEAM. Kod produk sah sehingga 28 September 2020.
Bonus muat turun Blood Veil Ogre “Venous Claw” (Male / Female Set) boleh diperoleh dari Rin Murasame (kedai senjata) di pangkalan. Ia tidak boleh digunakan pada permulaan permainan.
Kod Produk mempunyai tempoh sah. (Sah sehingga 26 September 2020)
Bonus yang dimuat turun boleh didapati secara percuma pada masa kelak.
Sambungan internet diperlukan untuk menebus Kod Produk.
Sony Entertainment Network Account diperlukan untuk PlayStation 4. Xbox Live diperlukan untuk akaun Xbox One dan akaun Steam diperlukan untuk STEAM.

Untuk mengetahui lebih lanjut mengenai Code Vein atau tajuk permainan lain dari BANDAI NAMCO Entertainment Asia, sila lawati laman web rasmi Code Vein atau ikuti mereka di Facebook dan Twitter.
Code Vein akan hadir di platform PlayStation 4, Xbox One, PC-Steam.
Jangan lupa untuk ikuti kami di TikTok!
  @gamersantaimy
Tags: bandaiBandai Namco Entertainmentcode veinCode Vein Collector editionCode Vein Day-1 Retail & Digital Bonus


Guerilla dedahkan perincian mengenai mesin robot di Horizon Forbidden West!

Dalam catatan terbaru di PlayStation Blog, Pereka Guriella Games telah mendedahkan beberapa perkara mengenai robot haiwan dalam Horizon Forbidden West. Dengan permainan baru ini, pasukan pembangun ingin meneroka perkara baru dalam permainan dan bagaimana zon ekologi boleh mempengaruhi setiap robot di dunia itu.

“Semasa pembangunan Horizon Zero Dawn, kami mempunyai banyak idea — sudah tentu tidak semuanya dapat dimasukkan dalam permainan pertama, tetapi kini dengan Horizon Forbidden West kami telah dapat masukkan beberapa idea menarik yang sebelum ini tidak dapat dilaksanakan dengan konsep yang menarik,” kata pereka mesin utama, Blake Politeski.

Setiap mesin mempunyai tingkah laku yang berbeza yang boleh dimanfaatkan oleh Aloy. Contohnya, Aloy boleh menggunakan habuk yang dikeluarkan oleh mesin untuk menyembunyikan diri dan menyelinap daripada mereka. Selain itu, robot di Forbidden West juga lebih mudah alih berbanding sebelum ini. Mereka boleh melompat, berenang dan macam-macam lagi. Oleh itu, Aloy mempunyai alat baru untuk menyesuaikan diri dengan ancaman baru seperti bom asap dan keupayaan untuk mendaki.

https://thumbs.gfycat.com/ZealousSpottedGangesdolphin-mobile.mp4
 Sumber: PlayStation Blog
Di samping itu, mesin-mesin ini juga direka afar sesuai dengan persekitaran pantai baru di Forbidden West. Sunwing, yang merupakan mesin terbang, lebih besar daripada Glinthawk dalam Horizon Zero Dawn. Ia menggunakan sayapnya untuk mendapatkan kuasa solar dan mereka juga lebih berwaspada terhadap ancaman sekeliling apabila terbiar.

https://thumbs.gfycat.com/FemaleImpureIndianabat-mobile.mp4
 Sumber: PlayStation Blog
Bercakap tentang kelemahan, setiap mesin juga telah direka dengan pelbagai cara untuk mengalahkannya. “Kami cuba menjelaskan kepada pemain melalui reka bentuk mesin dan menambah tekstur untuk menunjukkan titik kelemahan atau komponen interaktif,” jelas ketua art asset, Maxim Fleury. “Anda perlu mengkaji setiap mesin dengan teliti untuk mencari cara yang berbeza untuk mendekatinya.”

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

https://thumbs.gfycat.com/SillyDeficientKitten-mobile.mp4
 Sumber: PlayStation Blog
Aloy juga mampu override lebih banyak mesin, membolehkannya menunggang mereka atau mengubah kelakuan mereka dengan menjadikannya lebih agresif atau defensif. Naratif tentang kewujudan mesin-mesin ini juga telah difikirkan. Tremortusk telah didedahkan pada bulan Mei. Ia merupakan sebuah mesin besar kelihatan seperti seekor gajah. Mesin tersebut dicipta untuk melindungi spesis lain supaya mereka dapat menjalankan tugas mereka tanpa campur tangan manusia.

https://thumbs.gfycat.com/FarSerpentineBlackpanther-mobile.mp4
Sumber: PlayStation Blog
Horizon Forbidden West akan dilancarkan pada 17 Februari 2022 di PS4 dan PS5. Untuk mendapatkan liputan kami yang lain mengenau permainan ini, sila klik pada pautan ini.
Sumber: IGN, PlayStation Blog
Jangan lupa untuk ikuti kami di TikTok!
  @gamersantaimy
Tags: guerillaHorizon Forbidden West


Xbox Game Pass bawa Atomic Heart, Soul Hacker 2, Wo Long & banyak lagi untuk Februari ini!

Xbox kembali dengan menambah lebih banyak game ke dalam Xbox Game Pass. Untuk hujung bulan Februari ini, Xbox telah menambah sebanyak 5 game ke dalam Game Pass termasuk Atomic Heart, Soul Hacker 2, Wo Long: Fallen Dynasty dan banyak lagi.

Atomic Heart (Cloud, Xbox, PC) – Kini Tersedia

Dalam dunia utopia yang gila, ambil bahagian dalam pertemuan yang mengagumkan. Sesuaikan gaya pertarungan anda kepada setiap musuh, gunakan persekitaran anda dan tingkatkan equipment anda untuk memenuhi misi anda.

Merge & Blade (Cloud, Xbox, PC) – 28 Februari

Alami puzzle dunia fantasi yang ketagihan dan auto-battler besar-besaran dalam game auto-battler puzzle pertama di dunia! Terlibat dalam pertempuran berskala besar dengan raksasa dengan skuad anda sendiri menggunakan mekanik gabungan. Hanya otak anda boleh menyelamatkan dunia!
Soul Hackers 2 (Cloud, Xbox, PC) – 28 Februari

Terokai RPG dengan “stylish summoner” dan bahaya bersembunyi di bawah cyberpunk Jepun. Sertai Ringo dan rakan-rakannya untuk menyelesaikan misteri di sebalik kiamat yang akan berlaku dalam Soul Hackers 2. Kuatkan ikatan dengan rakan sepasukan anda dan selami jiwa mereka dengan lebih mendalam, menghidupkan kembali pengembaraan terakhir mereka dan menemui kebenaran kisah mereka dan anda.
F1 22 (Xbox, PC) EA Play – 2 Mac

Kenali sukan permotoran terpantas di dunia. Ambil tempat duduk anda dalam kereta musim 2022, uji skill anda di sekitar Miami International Autodrome, dan rasai kemewahan dan glamor dalam F1 Life.
Wo Long: Fallen Dynasty (Cloud, Xbox, PC) – 3 Mac

Wo Long: Fallen Dynasty ialah kisah dramatik yang penuh aksi tentang seorang askar militia tanpa nama yang berjuang untuk terus hidup dalam versi fantasi gelap Later Han Dynasty di mana demon melanda Three Kingdoms. Pemain melawan makhluk “deadly” dan askar musuh menggunakan pedang berdasarkan seni mempertahankan diri China, cuba mengatasi kemungkinan dengan membangkitkan kuasa sebenar dari dalam.

Setakat ini, itu sahaja game yang ditambah oleh Xbox ke dalam Game Pass mereka pada hujung bulan Februari ini. Kalau ada yang berminat untuk bermain, anda wajib langgan Xbox Game Pass sebanyak RM15. Untuk mendapatkan lebih banyak berita mengenai game pass, sila klik pautan ini.
Jangan lupa untuk ikuti kami di TikTok!
  @gamersantaimy
Tags: atomic heartSoul Hacker 2Wo Long: Fallen DynastyXbox Game Pass February


Pra-pendaftaran acara “Monster Hunter Collaboration” di ROCKMAN X DiVe bermula hari ini!

Capcom Taiwan hari ini mengumumkan bahawa game mobile mereka ROCKMAN X DiVE akan berkolaborasi bersama game Monster Hunter Rise, dalam acara Emission Code: R.I.S.E yang akan bermula 23 Jun nanti. Acara in-game ini bakal menampilkan beberapa watak serta dua senjata dari Monster Hunter Rise. Capcom telah membuka acara Monster Hunter Collaboration Pre-Registration bermula hari ini.

Acara Monster Hunter Collaboration memerlukan pemain untuk mendaftar e-mel mereka dalam “Current Event” in-game sehingga jam 10 pagi pada 21 Jun nanti. Mereka yang sudah mendaftar akan menerima nombor siri dari e-mel untuk melakukan penebusan pada 23 Jun, dan berpeluang untuk menyertai “Share for Lucky Draw” bagi mendapatkan RXD X MHRise Special Collaboration Cardcase serta Element metal.
Ini adalah acara pertama ROCKMAN X DiVe bekerjasama dengan bukan siri dari Megaman. Acara Monster Hunter Collaboration memerlukan pemain untuk menyelesaikan misi Emission Code: R.I.S.E, dimana ia bakal menggabungkan “Hunter V (Sinister)”, “Hunter R (Kamura)”, “Rathalos Armor X”, serta dua senjata edisi terhad iaitu “Sinister Shadow Saber” dan “Sinister Gatling Gun”. Acara ini juga mempunyai elemen game Rise seperti meneroka melalui bantuan “Wirebug” di kawasan dalam peta, dan bertarung dengan Boss yang tersangat kuat.

Selain itu, di acara Monster Hunter Collaboration Pre-Registration, pemain bakal mendapat Event-limited S Rank: Hunter Card, Zenny, Universal Star UP Card III, Weapon EXP Program III, Skill Point, Proficient Memory Card, dan Shock Absorter apabila menebus nombor siri virtual treasure dari e-mel mereka. Malah anda juga boleh berpeluang untuk memenangi hadiah seperti RXD X MHRise Special Collaboration Cardcase serta Element metal.
Untuk menyertai acara “Monster Hunter Collaboration Pre-Registration”, anda boleh tekan sahaja pautan ini. Manakala bagi yang ingin mengikuti perkembangan terbaru dari game Rockman X Dive, anda boleh ikuti media sosial Facebook dan Twitter mereka.
 Muat turun di sini

Mega Man X DiVE (Rockman X DiVE)Publisher: CAPCOM TaiwanDeveloper: CAPCOMRelease Date: 2020-03-24Android, iOS
Mega Man X DiVE (Rockman X DiVE) merupakan sebuah permainan platform dari siri Mega Man X yang dibangunkan oleh CAPCOM Taiwan untuk platform iOS dan Android.

Jangan lupa untuk ikuti kami di TikTok!
  @gamersantaimy
Tags: CapcomMonster Hunter RiseRockMan X DiVE


Ketahui Perkembangan Pasaran VR Bersama Paul Brady Pengasas Bersama Resolution Games! [GDC 2023]

Game VR sekarang semakin berkembang dan kita telah lihat penerimaannya dalam kalangan pemain di seluruh dunia. Walaupun begitu masih ramai yang tidak mengetahui mengenai kehebatan VR mahupun AR dan MR. Di sini, kami berpeluang untuk menemu ramah Paul Brady, pengasas bersama dan CCO kepada Resolution Games. Dengan pengalaman lebih daripada 20 tahun dalam pemasaran game termasuklah Candy Crush Saga, jom kita lihat pandangannya mengenai VR.

Sebelum itu, kami ingin berterima kasih kepada PICO atas peluang temu ramah ini. Tanpa melengahkan masa, berikut adalah hasil temu ramah bersama Paul Brady.

King sebagai sebuah syarikat banyak melakukan game mobile hyper casual. Daripada situ ke AR/VR seperti lonjakan yang besar. Apa yang buatkan anda mahu beralih ke AR/VR?
Paul Brady: Apa yang menarik tentang peralihan daripada mobile kepada AR dan VR ialah VR dan AR, kami fikir ia akan menjadi platform terbaik game, terutamanya Mixed Reality (MR), AR. Mobile telah mempunyai khalayak yang besar untuk game, manakala konsol agak tidak berkembang banyak sejak sedekad yang lalu, secara perbandingan dengan mobile telah meningkat dengan pesat.
Kami fikir itu mungkin akan berlaku dengan AR dan MR. Terdapat perkara yang perlu anda tinggalkan sama sekali dalam mobile, sesuatu yang anda tidak boleh tiru sama sekali dalam ruang ini. Terutamanya model perniagaan dan beberapa cara anda mengewangkan pemain atau mengiklankan perkara seperti itu, dan juga elemen gameplay.
Mobile sangat mudah dan cepat. Ramai mahu masuk dan keluar, simpan progress dan mempunyai pengalaman gameplay pantas yang menarik dan membuatkan mereka mahu kembali  setiap hari, beberapa kali sehari juga ada. Sedangkan dengan VR, ramai yang tidak mainkannya sepanjang hari, jadi anda perlu mencipta pengalaman yang menarik orang ke headset dan ke dunia itu, dan membuatkan mereka mahu melalui langkah-langkah menghidupkan konsol dan memulakan sesi gameplay.
Terdapat banyak perbezaan tetapi apa yang menarik tentang VR/AR ialah kita mendapat peluang untuk mulakan semula dan belajar daripada perkara yang kita lakukan pada masa lalu yang boleh menjadi lebih baik, menemui keupayaan game, dan bagaimana kita boleh cuba membentuk masa depan serta menjadi sebahagian daripada hari-hari awal peralihan platform ini supaya kita harap dapat menjadikannya persekitaran game yang lebih positif.

Untuk mobile, kita hanya perlukan telefon, duduk dan mula bermain. Untuk VR, adakah anda mengambil kira ruang yang diperlukan apabila menghasilkan game?
Paul Brady: Ya betul. Apabila membangunkan game mobile, anda perlu mengambil kira semua jenis peranti yang akan dimainkan oleh orang ramai. Apabila anda hasilkan VR, anda perlu mengambil kira semua ruang yang berbeza. Sesetengah orang akan mempunyai ruang yang sangat kecil untuk bermain dan sesetengah orang mempunyai ruang yang sangat besar.
Kami cuba membuat pengalaman yang boleh dimainkan oleh orang ramai dalam hampir mana-mana ruang kecil yang anda boleh fikirkan. Kebanyakan game kami adalah pegun, jadi anda tidak bergerak. Anda boleh duduk atau berdiri dan mungkin anda menggerakkan lengan anda sedikit dan sebahagian daripadanya anda bergerak sedikit seperti Blaston (game shooter VR). Tetapi bagi kebanyakan mereka, ia tidak bergerak, terutamanya kerana gerakan local boleh menyebabkan orang sakit. Salah satu tesis kami sebagai pembangun adalah untuk mencipta kandungan untuk pendatang baru dan untuk memastikan orang yang tidak pernah mencuba VR mempunyai pengalaman yang positif, tidak berasa mabuk, tidak berasa takut, atau cepat memahami cara bermain dan bagaimana untuk masuk ke dalam game dengan cepat, dan dalam satu atau dua minit mereka berseronok.
 Sumber: Resolution Games
Terima kasih kerana menyebut tentang Blaston. Anda nyatakan bahawa anda perlu banyak bergerak, betul? Pernahkah anda terfikir, seseorang secara tidak sengaja terlanggar dinding. Adakah anda mempunyai sebarang komen mengenainya?
Paul Brady: Kami sebenarnya membuat Blaston, dalam game anda berdiri di atas platform yang kecil, jadi anda hanya boleh bergerak mungkin setengah langkah, malah bukan satu langkah. Anda seperti merombak separuh daripada pergerakan kecil, dan itu disengajakan kerana kami tidak mahu orang ramai mengambil pergerakan dinamik apabila mereka dalam VR.
Pasti ada kejadian di mana jika anda tidak mengetahui ruang anda dan anda tidak memetakan Guardian System dengan betul. Tetapi diharapkan pemain memastikan ruang itu selamat apabila bermain.
Tetapi itulah sebab kami sangat menyukai Passthrough, kami sebenarnya membuat mod MR Blaston juga supaya anda boleh mainkannya jika anda mempunyai anak kecil atau haiwan peliharaan berjalan-jalan, atau anda hanya mahu melihat persekitaran dunia sebenar. Anda boleh melihat semua peluru, senjata api dan avatar pemain lain sambil melihat persekitaran dunia sebenar anda. Kami hasilkannya supaya orang ramai mempunyai pilihan, tetapi kami tidak pernah melihat sebarang kejadian di mana orang ramai terlanggar dinding atau terlalu banyak melanggar perabot dan sebagainya.
 Sumber: Resolution Games
Blaston seperti salah satu game kompetitif VR dalam pasaran. Apakah elemen yang menjadi faktor penentu apabila membangunkan game PVP atau game kompetitif VR?
Paul Brady: Kami ingin mencari sesuatu yang baharu dan unik yang belum pernah dilakukan sebelum ini. Sebenarnya apabila kami mula bangunkan Blaston, kami fikir ia akan menjadi Old West draw. Tetapi apa yang kami dapati ialah ia tidak berfungsi dengan baik, sehinggakan orang tidak begitu seronok dengannya, dan sesi itu berlalu terlalu pantas.
Kami fikir bagaimana jika kami memperlahankan peluru atau bagaimana jika kami menukar peluru supaya terdapat kesan berbeza daripada peluru yang berbeza. Atau bagaimana jika ada yang lebih besar atau ada yang laser, ada bom tangan yang datang kepada anda dari sudut yang berbeza. Dan kemudian ia bertukar menjadi perkara ini seperti “oh wow, rasa seperti teka-teki”.
Ia bukan sahaja shooter PVP tetapi anda juga perlu menyelesaikan teka-teki semasa anda menembak pihak lawan. Dan kemudian ia juga seperti game membina dek di mana anda memilih loadout senjata yang anda gunakan. Kemudian 3 atau 4 dinamik gameplay menjadikannya berasaskan kemahiran di mana anda boleh memilih senjata yang betul, dek yang betul, dan strategi teka-teki yang betul untuk anda mendapat kelebihan dan menjadi lebih berdaya saing dan lebih baik dan lebih baik, serta mempunyai kelebihan unik yang unik untuk anda.
Banyak perkara ini muncul secara organik dalam proses pembangunan, itulah cara kami bekerja. Orang dalam pasukan mendapati sesuatu yang menarik dan mereka menguji dengan pasukan dan semua orang hanya “oh itu bagus, itu menarik. Ya mari kita teruskan seperti itu”.
 Sumber: Resolution Games
Kami rasa game VR merupakan pasaran yang agak niche. Adakah anda pernah fikir tentang crossplay atau sesuatu seperti itu?
Paul Brady: Ya betul. Kami sebenarnya mempunyai banyak game yang mempunyai keupayaan crossplay. Game pertama yang kami lancarkan dalam hal itu dipanggil Acron. Ia adalah game di mana anda bermain dengan seorang dalam VR menentang sehingga sembilan orang pada peranti mobile mereka. Dan orang dalam VR ialah pokok yang cuba melindungi bijinya daripada sehingga sembilan tupai pada mobile yang cuba mencurinya dan membawanya kembali ke pangkalan mereka. Dan jika mereka boleh dapatkan kembali empat biji sebelum anda melindunginya, dan anda boleh membaling benda ke arah mereka, seperti mengambilnya dan membalingnya, dan sebagainya.
Ini adalah salah satu perkara apabila kami mula-mula mendemonstrasikannya di PAX East, orang ramai akan datang, terutamanya ia acara di mana ibu bapa akan membawa anak-anak mereka bermain game. Kami akan melihat ibu bapa datang dan kanak-kanak itu mahu bermain game mobile hanya kerana mereka tidak pernah melihat VR dan tiba-tiba mereka bermain satu sesi dan mereka akan “bolehkah saya mencuba VR?”, dan mereka akan mencuba VR dan kemudian ibu bapa, sepanjang masa adalah seperti “saya tidak mahu” dan ibu bapa kemudiannya “ya, saya mahu bermain”. Tahu-tahu sahaja seluruh keluarga berada di sana bermainnya.
Ini adalah salah satu cara di mana kebanyakan isi rumah hanya mempunyai satu headset VR, jadi ini adalah cara untuk orang ramai berkongsi pengalaman VR tanpa semua orang perlu menggunakan headset VR. Jika tidak, mereka hanya duduk di sana menonton seseorang bermain dan berseronok, dan ia tidak begitu menyeronokkan untuk penonton. Kami mahu menjadi cara untuk orang ramai terdedah kepada VR dan memutuskan sama ada mereka mahu masuk ke VR juga.
 Sumber: Resolution Games
Kami juga melakukannya dengan Demeo. Anda boleh bermain di PC atau VR. Jika seseorang dalam VR memainkannya dan menyukainya, mereka akan menjemput beberapa rakan, kerana biasanya empat orang bermain co-op. pengalaman, dan kemudian semua orang itu tidak akan mempunyai headset VR tetapi mereka boleh memainkannya pada PC, dan kemudian mereka boleh memilih apabila mereka berada dalam game, mereka mungkin menyedari bahawa VR lebih cool dan boleh masuk dengan saiz sama seperti watak. Anda boleh melakukan lebih banyak perkara yang tidak boleh dilakukan dengan PC dan membuatkan anda ingin upgrade ke VR.
Ia tidak akan melarang kami daripada memberi pendedahan kepada VR, dan jika ada apa-apa kami akan meluaskan khalayak pemain. Game multiplayer adalah penting untuk mempunyai jumlah pemain, jadi cukup ramai orang untuk bermain dan jika anda hanya berada dalam VR pada peringkat ini dalam industri, ia mungkin terhad dan sukar untuk mengekalkan pemain itu. Terutamanya apabila game menjadi kompetitif jika orang ramai kembali dan mereka tidak menemui orang yang cukup bagus untuk bersaing, lalu berhenti main. Kami cuba mengekalkan jumlah itu hidup.
Game PVP selalu mempunyai masalah dalam mencari game. Bagaimanakah anda menyelesaikan masalah itu? Kami rasa game mobile mempunyai banyak AI, tetapi selepas anda bermain dengan AI, anda akan ingat taktik dan strategi mereka. Ia mula jadi membosankan, jadi bagaimana anda mengatasinya?
Paul Brady: Kami banyak memikirkan perkara itu tetapi  adalah penting untuk mempunyai mode single-player atau mode di mana anda boleh bermain menentang bot atau mempunyai mod latihan. Kemudian sediakan sesuatu yang mempunyai keupayaan untuk melakukan perkara lain semasa anda menunggu, contohnya dalam beberapa game kami, terdapat Tinyverse, yang merupakan hab sosial.
 Sumber: Resolution Games
Bagi Demeo, ia adalah ruang bawah tanah kedai game lama. Anda boleh masuk ke sana dan melukis patung-patung kecil, memanah, mendengar muzik, dan terdapat juga game arked. Anda boleh melepak dan bertemu orang yang boleh anda main bersama. Jadi ia memberi orang peluang untuk bertemu seseorang sebelum mereka terperangkap dengan mereka selama 3 jam dalam sesi gameplay. Selepas itu untuk kembali ke tempat di mana anda boleh bercakap tentang pengembaraan yang anda lalui dengan orang tersebut dan membina komuniti dan hubungan dengan mereka.
Dengan Demeo sebagai contohnya di mana membina Demeo battle, yang merupakan versi PVP Demeo, dan itu akan menjadi sesi gameplay selama 10 minit. Kami fikir jika orang ramai mahu bermain Demeo, mungkin mereka akan memainkan beberapa sesi PVP sementara mereka menunggu rakan keluar kerja atau masuk dalam talian, dan bermain pengalaman empat pemain. Dalam Demeo juga, anda boleh mempunyai hanya dua pemain yang memainkan dua watak setiap satu dan anda masih boleh mempunyai pengalaman co-op empat wira dengan seorang pemain.
Saya rasa elemen roguelike Demeo menjadikannya menarik untuk orang ramai untuk terus kembali dan mencuba cara yang berbeza. Kami mempunyai orang yang cuba menjadi yang terpantas untuk melalui pengembaraan tertentu. Kami mendengar bahawa ada seseorang yang mengalahkan pengembaraan pertama dalam masa 6 minit dengan satu watak dan mereka berjaya. Mereka mendapat kunci dengan pantas dan mereka tidak mempunyai sebarang musuh yang muncul dan mereka boleh mendapatkan dadu yang betul untuk digulingkan. Tetapi orang sentiasa cuba untuk menakluki permainan dengan hanya pembunuh upahan atau hanya penyair atau sesuatu seperti itu dan terus mencabar diri mereka sendiri.
Tetapi ada yang sentiasa cuba untuk takluk game itu dengan hanya assassin atau bard dan terus mencabar diri mereka sendiri.
 Sumber: Resolution Games
Adakah anda mempunyai apa-apa yang anda ingin beritahu sesuatu yang kami perlu tahu?
Paul Brady: VR adalah sangat menarik tetapi MR juga sangat menarik. Kami adalah syarikat 200 orang dan kami menumpukan separuh daripada tenaga kami sekarang dalam kandungan MR. Pada masa ini kami menunjukkan sesuatu yang dipanggil Spatial Ops, iaitu pengalaman first person shooter MR di mana anda sebenarnya boleh melihat persekitaran ruang tamu anda sendiri dan anda boleh bersembunyi di belakang sofa anda atau meletakkan senjata anda di atas meja di dalam bilik anda untuk membidik senjata, dan anda boleh membuka dinding portal ke dunia maya di mana terdapat bot-bot datang ke arah anda.
Ia adalah FPS wave shooter dan pada dasarnya anda sedang duduk untuk bertahan menentang mereka, memastikan mereka tidak masuk ke ruang anda dan jika mereka cukup dekat, mereka sebenarnya akan berjalan melalui dinding dan masuk ke ruang anda dan cuba membawa anda keluar. Tetapi semua jenis senjata muncul, anda mendapat senapang patah, pistol, senapang penembak tepat, turret game dan bom tangan. Ia benar-benar hebat kerana ia menggabungkan persekitaran dunia sebenar dan jika anda membaling bom tangan, ia boleh melantun dari meja sebagai contoh.
Walaupun ia hanya dunia sebenar anda dan tidak sepenuhnya dalam VR, pada saya, ia terasa lebih mengasyikkan kerana ruang sebenar yang anda kenali dan biasa menjadi sebahagian daripada game. Ia hanya satu perkara yang sangat unik dan ia sesuatu yang kami sangat teruja kerana ia membuka kemungkinan untuk begitu banyak genre game baharu dan potensi mekanik dan idea game untuk dihasilkan.
Sumber: Resolution Games

Itu sahaja yang kami boleh kongsikan kepada anda semua. Terima kasih banyak-banyak kepada Paul Brady selaku pengasas bersama dan CCO Resolution Games kerana meluangkan masa untuk menjawab soalan yang ditujukan. Untuk mendapatkan liputan lain mengenai VR daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Paul BradyResolution Gamesvr


Outer Wilds Akan Jadi Game Eksklusif Sementara di Epic Games Store

Permainan terbaru yang dipanggil Outer Wilds sedang dalam fasa akhirnya dan akan dikeluarkan pada masa yang terdekat. Namun, bagi mereka yang membantu membiayai permainan baru ini dikhabarkan dengan berita bahawa untuk versi PC, ia akan menjadi menjadi game eksklusif sementara di Epic Games Store. Berita ini mungkin mengejutkan bagi sesetengah pihak yang turut menderma dalam crowdfunding untuk game ini kerana mereka mengharapkan untuk bermain di Steam.

Outer Wilds adalah permainan crowdfunded dari Mobius Digital yang telah melebihi matlamat sebanyak $125.000 (RM520,000) di website Fig. Permainan ini pada awalnya dijangka keluar pada tahun lalu dan akan dikeluarkan untuk Steam, pilihan yang nyata pada waktu itu, kerana Epic Games Store masih belum lagi wujud. Ia bagaimanapun berubah mengikut kemaskini terkini daripada pihak pemaju yang telah mengumumkan keputusan tersebut dan megulas komen yang peminat tidak perlu risau kerana mereka sedang didengar.

“Outer Wilds akan dikeluarkan pada Xbox One dan PC melalui Epic Games Store, dengan platform tambahan akan datang kemudian,” kata Mobius Digital. “Yakinlah bahawa kami membaca semua komen anda dan matlamat kami adalah untuk membawa permainan ini ke platform pilihan anda secepat yang mungkin. Kami akan memaklumkan kepada anda sebarang maklumat terbaru di sini. ”

Terdapat beberapa komen di halaman kemaskini tersebut di mana tidak ada satu pun daripadanya yang sangat positif. Sesetengah mengatakan yang game ini masih tidak mempunyai tarikh keluaran sementara yang lain tidak puas hati kerana pemaju ini berkongsi platform dengan Epic Games Store. Jika terdapat petunjuk lain untuk tawaran eksklusif, ia mungkin akan datang pada Steam, jadi pemain berkemungkinan akan mendapatkan game key mereka akhirnya, cuma ia tidak kelihatan seperti mereka akan dapat game tersebut pada hari pelancaran. Kepada mereka yang tidak tahu mengenai kontroversi antara Epic Games Store dan Steam, mereka boleh dikatakan sebagai “PC game store wars”.
Jangan lupa untuk ikuti kami di TikTok!
  @gamersantaimy
Tags: crowdfundcrowdfundedepic games storeouter wildsPCsteam


Ulasan *SPOILER* Digimon Adventure: Last Evolution Kizuna! Penamat menyayat hati tapi memuaskan!

Memang jaranglah untuk saya menangis selepas tonton sebuah filem sedih walaupun ia sepatutnya “heavy-drama”, tetapi jujur saya tidak menyangka Digimon Adventure: Last Evolution Kizuna mampu buat air mata saya jatuh. Ini cerita benar wahai kawan-kawan.. Sebagai filem Digimon Adventure terbaru dan terakhir -bagi DigiDestined pertama- Last Evolution Kizuna kini dibuka di pawagam GSC Malaysia bermula 1 Julai yang lalu. Saya membesar dengan menonton Digimon sebagai salah satu anime kegemaran dan apabila dapat tahu ia akhirnya keluar di Malaysia, saya merasa bertuah untuk menonton pengembaraan mereka buat kali terakhir.

Digimon Adventure: Last Evolution Kizuna adalah penamat untuk sebuah kisah yang bermula 20 tahun yang lalu dalam Digimon Adventure yang pertama. Oleh itu, ia mempunyai penekanan emosi yang besar apabila kita harus mengucapkan selamat tinggal. Bagi peminat siri, anda tidak perlu rasa kecewa atau marah, kerana filem ini menjadikan perpisahan itu sebagai unsur yang penting dalam jalan cerita.

Peringatan terakhir, ulasan ini mempunyai spoiler! Jika anda belum menonton Digimon Adventure: Last Evolution Kizuna dan dan tidak ingin jalan cerita dibocorkan, saya sarankan anda untuk berhenti sekarang. Jika anda tidak kisah, teruskan membaca.
Sinopsis

Berlangsung 5 tahun selepas peristiwa Digimon Adventure tri, kumpulan DigiDestined yang kita semua sayang semakin membesar dan telah menjadi anggota masyarakat yang produktif. Kita dapat lihat Taichi dan Yamato berjumpa di bar Jepun sambil membincangkan apa yang akan mereka lakukan selepas universiti, Hikari dan Takeru sedang menghadapi tahun pertama di universiti, Izumi adalah CEO untuk syarikat teknologinya sendiri, Mimi mengasakan perniagaan E-commerce, dan Sora mengikuti jejak keluarga untuk menyusun bunga. Namun, tanggungjawab sebagai DigiDestined tetapi diteruskan. Digimon liar masih muncul di dunia dan ia jatuh kepada mereka untuk melindungi Jepun.
Babak permulaan adalah opening yang hebat dan penuh nostalgia. Ia menjelaskan keseluruhan latar belakang filem dan memperkenalkan konsep baru termasuk watak-watak sedia ada. Parrotmon sebagai musuh pertama hanya menambah lagi perasaan nostalgia ini, dan peminat tegar sahaja yang akan tahu kerana dia juga antara antagonis di filem Digimon Adventure pertama.

Baiklah! Saya sambung cerita.. Seorang saintis Amerika bernama Menoa Bellucci dan pembantunya, Imura Kyotaro, memberitahu Taichi, Yamato, Koshiro dan Takeru yang hubungan antara DigiDestined dan Digimon tidak kekal selama-selamanya. Untuk memburukkan lagi keadaan, DigiDestined lain di seluruh dunia menjadi sasaran dan jatuh ke dalam koma -di mana kesedaran dan Digimon mereka diambil oleh Digimon misteri bernama Eosmon. Menoa meminta pertolongan Taichi dan gengnya untuk menyelesaikan apa yang berlaku.
Satu perkara penting yang saya ingin jelaskan sekarang ialah tempoh masa DigiDestined dan pasangan Digimon mereka sebenarnya terbatas dan evolusi memendekkan lagi masa ini. Taichi dan Yamato tidak mempunyai masa yang banyak sebelum mereka terputus hubungan dengan Agumon dan Gabumon, tetapi tetap memilih untuk menyelamatkan dunia. Satu lagi perkara yang saya ingin beritahu ialah tidak semua DigiDestined dapat dikumpul kerana masing-masing ada tanggungjawab mereka sendiri. Hanya Agumon, Gabumon, Tentomon, dan Patamon dipilih untuk melawan Eosmon dan jika anda berharap dapat melihat Digimon lain dalam filem ini – mereka hanya membuat kemunculan di hujung filem.
Pada saat klimaks, kita belajar yang Menoa sebenarnya adalah orang jahat dan Imura (nama sebenar ialah Yamada Kyotaro) bekerja untuk FBI dan sedang menyiasat Menoa. Menoa ialah dalang sebenar di sebalik penculikan DigiDestined, dan menyimpan mereka di atas pulau buatan sendiri dalam dimensi digital. Mengapa Menoa menjadi jahat? Rupanya, dia pun salah satu DigiDestined sebelum acara-acara di Digimon Adventure 01. Menoa mempunyai pasangan Digimon bernama Morphomon tetapi hubungan mereka mencapai had lalu Morphomon lenyap di depan matanya.
Taichi dan Yamato sedar bahawa mereka harus evolusikan Agumon dan Gabumon untuk menyelamatkan semua orang. Walaupun tahu risiko mereka harus berpisah itu besar, Taichi dan Yamato membenarkan Agumon dan Gabumon untuk berubah kepada bentuk istimewa bernama Agumon: Bond of Courage dan Gabumon: Bond of Friendship. Secara keseluruhan, rekaan mereka berubah dan evolusi ini lebih kuat daripada Omegamon.
Selepas dunia diselamatkan sekali lagi dan di penghujung filem, kita lihat adegan menyayat hati di mana Taichi/Agumon dan Yamato/Gabumon berbual buat kali terakhir. Selepas kedua-dua Taichi dan Yamato sedar apa mereka ingin buat pada masa depan, mereka toleh dan… Agumon dan Gabumon telah lenyap. Memang saya pun nangis di sini. Nasib baiklah, Taichi dan Yamato tidak putus asa dan bertekad untuk bertemu dengan Digimon mereka sekali lagi. Maka, tamatlah Last Evolution Kizuna.

Apa yang kurang?
Banyak yang perlu dibincangkan tentang kekurangan Last Evolution Kizuna. Di sini ia buat kesilapaan yang sama seperti siri filem tri iaitu memperkenalkan konsep atau idea baru tanpa menjelaskan sepenuhnya latar belakang. Adakah penamat di Digimon Adventure 02 canon? Di epilog anime 02, kita dapat melihat Taichi menjadi usahawan yang berjaya dengan Agumon di sisi bersama DigiDestined lain. Selain itu, apakah peranan sebenar Gennai di Last Evolution Kizuna? Adakah ini versi yang baik atau jahat? Dark Gennai merupakan salah satu antagonis di siri filem tri tetapi berjaya dikalahkan oleh Taichi dan rakan-rakan. Di Last Evolution Kizuna, dia membuat kemunculan tetapi kita tidak tahu secara spesifik jika ini Gennai yang baik atau jahat. Ada banyak lagi “plot hole“, tapi itu takkan dibincangkan di sini.

Anda mungkin sedar bahawa ulasan ini hanya fokus pada Taichi/Agumon dan Yamato/Gabumon serta jarang sebut tentang DigiDestined atau Digimon lain. Selaku duo paling hebat, tidak hairanlah mereka mendapat peranan utama. Cuma, saya sedikit kecewa kerana tidak dapat melihat lebih lagi untuk watak-watak, dengan Sora pun hanya ditayangkan kurang daripada 2 minit. Hakikatnya, DigiDestined daripada Digimon Adventure 02 mempunyai peranan yang lebih aktif daripada Sora, Joe, dan Mimi.

Anda semua ingat tak babak epik apabila Digimon berevolusi? Lagu semakin rancak, animasi yang menunjukkan mereka berubah ke bentuk yang kuat… Jangan terkejut, tetapi saya boleh kira dengan satu tangan berapa kali ia keluar di Last Evolution Kizuna. Yang lebih mengecewakan lagi ialah hanya Greymon sahaja dapat adegan tersebut dan Garurumon disisihkan. Mereka mungkin ingin menjimatkan masa kerana adegan epik ini lebih singkat dan kadangkala tidak ditunjukkan semasa Digimon bertukar. Saya yakin anda mempunyai banyak persoalan dan saya minta maaf kerana tidak dapat menjawab satu-satu kerana saya pun keliru. Itu sahaja rasanya kalau saya ingin bercakap tentang kekurangan filem ini kerana ada banyak lagi bagus untuk kita tonton!
Apa yang bagus?

Digimon Adventure: Last Evolution Kizuna berfungsi sebagai kesimpulan untuk sebuah siri anime yang telah lama berlangsung, dan memberikan peluang terakhir kepada DigiDestined daripada Digimon Adventure 01 untuk menyerlah dengan menjadikan topik membesar dan perpisahan sebagai elemen yang aktif dalam plot cerita. Berbanding semua orang, Taichi dan Yamato diberi peluang yang paling besar untuk menilai kemajuan mereka berbanding versi muda yang menyelamatkan dunia digital dan dunia sebenar. Daripada memberikan kita penamat yang gembira dan cliche, saya lebih suka kesimpulan ini kerana ia mengajar kita bahawa setiap perkara akan tamat dan bagaimana untuk hadapi proses ini.

Daripada aspek animasi, Digimon Adventure: Last Evolution Kizuna adalah peningkatan yang bagus untuk animasi berbanding siri Digimon Adventure pertama. Pasukan animasi di Toei Animation, di bawah arahan Tomohisa Taguchi menggunakan siri dan filem lepas sebagai rujukan untuk evolusi Digimon, reka bentuk utama seperti seni untuk watak-watak (meniru filem Our War Game), dan persekitaran untuk menimbulkan rasa nostalgia dalam cara yang baik.
Filem ini juga merujuk kepada watak pada masa lalu untuk mewujudkan sebuah jalan cerita yang berterusan dan kesan global pada dunia fiksyen ini kerana kehadiran Digimon. Sebahagian daripada animasi yang diperbaharui adalah kesan ‘outline’ putih pada watak-watak daripada warna hitam yang biasa kita lihat. Ini memberikan gaya visual menarik yang amat jauh berbeza daripada siri pertama atau filem tri. Last Evolution Kizuna juga tidak takut mengubah gaya animasi untuk memberi lebih banyak kesan atau emosi ke dalam adegan-adegan tertentu.
Pendapat

Last Evolution menutup saga Digidestined pertama dalam cara paling tidak sangka, dan memberikan ruang untuk siri reboot, Digimon Adventure: membuat kemunculan. Bagi peminat otai yang membesar sekali bersama DigiDestined dan pasangan Digimon mereka, ini adalah penamat menyayat hati yang menunjukkan asam garam kehidupan dan mengajar kita untuk mengucapkan selamat tinggal kepada keseronokan, rakan-rakan, dan memori yang memenuhi masa muda kita. Walaupun ia agak sukar bagi mereka yang baru menonton untuk memahami semua yang sedang berlaku dalam filem, ia tetap menjadi epilog terbaik untuk watak-watak kesayangan 01.
Digimon Adventure: Last Evolution Kizuna kini dibuka di pawagam GSC Malaysia dan jika anda tidak ingin pengembaraan ini berakhir, tontonlah anime reboot terbaru. Untuk maklumat lanjut, anda boleh klik di sini. Di sini, saya ingin tamatkan ulasan filem Digimon Adventure: Last Evolution Kizuna, dan berharap anda semua rasa apa yang saya lalui semasa menonton “masterpiece” ini.
Jangan lupa untuk ikuti kami di TikTok!
  @gamersantaimy
Tags: animedigimonDigimon Adventure Last Evolution KizunafilemSpoilerulasan


Adaptasi Siri dan Filem Live Action Terbaik Daripada Manga dan Anime Untuk Anda Tonton!

Mesti ada antara anda yang rasa ragu-ragu untuk tonton siri ataupun filem live action yang diadaptasi daripada manga mahupun anime. Kami ada beberapa tajuk live action  yang mungkin menarik untuk anda tonton nanti. Jadi tanpa membuang masa, berikut adalah senarai siri dan filem live action terbaik daripada manga dan anime daripada kami!

Gintama

Dalam era di mana makhluk asing telah menyerang dan menakluki Tokyo feudal, seorang samurai muda mencari kerja untuk menampung hidupnya.

Death Note (2006 & 2007)

Light Yagami menemui “Death Note”, sebuah buku nota dengan kuasa untuk membunuh, dan memutuskan untuk mencipta Utopia dengan membunuh penjenayah dunia, dan tidak lama kemudian detektif terhebat dunia, “L,” diupah untuk mencari pelakunya. Pertempuran habis-habisan antara minda terhebat di bumi bermula, di mana pemenang akan mengawal dunia.
Rurouni Kenshin

Pada tahun 1868, selepas tamatnya perang Bakumatsu, bekas pembunuh upahan Kenshin Himura berjanji untuk membela mereka yang memerlukan tanpa membunuh. Apabila Kenshin membantu Kaoru Kamiya daripada Kanryuu Takeda yang mahukan sekolahnya untuk pengeluaran opium, Kaoru menjemput Kenshin untuk tinggal di sekolah itu. Tetapi ahli kimia Megumi Takani melarikan diri dari Kanryuu dan mencari perlindungan di sekolah itu. Sementara itu, pembunuh Battosai sedang membunuh pegawai polis dan meninggalkan mesej pada tubuh mereka. Apabila Kanryuu meracuni penduduk untuk mendapatkan sekolah itu, Kenshin dan pejuang jalanan Sanosuke Sagara bergabung tenaga untuk menyerang musuh mereka.
Alita: Battle Angel

Ditemui oleh Dr. Ido semasa menjejaki bahagian cyborg, Alita telah bangun tanpa mengetahui apa-apa mengenai dirinya. Tetapi bagi Dr. Ido, dialah ciptaan yang boleh memecahkan kitaran kematian dan kemusnahan yang ditinggalkan dari Tiphares. Untuk mencari semula tujuan sebenar hidupnya, Alita mesti berlawan.
Assassination Classroom

Bulan kini lebih kecil setelah diserang oleh makhluk dahsyat yang tidak diketahui. Tetapi bagi pelajar kelas E, makhluk tersebut merupakan guru mereka. Kini mereka perlu mencari jalan untuk membunuhnya sebelum tamat tahun persekolahan.
Blade of the immortal

Disumpah dengan kehidupan yang abadi, seorang samurai telah ditugaskan oleh seorang gadis untuk membalas dendam terhadap kematian bapanya.
Gantz

Selepas cuba menyelamatkan seorang lelaki di landasan kereta api bawah tanah, dua remaja bangun di dalam bilik yang dikuasai oleh sfera hitam misteri yang menghantar mereka untuk memburu dan membunuh makhluk asing yang bersembunyi di Bumi.
Gokusen

Kumiko Yamaguchi ataupun Yankumi, merupakan generasi keempat kumpulan Yakuza. Tetapi dia tidak mahu mewarisi kerja itu dan ingin menjadi seorang cikgu. Ikuti kisahnya dengan pelajarnya daripada kelas paling teruk.
GTO: Great Teacher Onizuka (2012 – 2014)

Onizuka, bekas ketua geng penunggang motosikal, telah memutuskan untuk menjadi guru terhebat di dunia bagi tujuan bertemu gadis sekolah menengah yang seksi. Tetapi dia baru sahaja mendapati dirinya mengajar kelas penuh samseng yang cuba untuk memecatnya.
Erased

Selepas mendapati ibunya terbunuh, Satoru mendapati dirinya boleh kembali ke 18 tahun lalu untuk peluang menghalang kematiannya dan tiga rakan sekelasnya.
Crows Zero

Seorang pelajar baru cuba untuk mengambil alih sekolah menengah paling ganas di negara, yang pelajarnya membentuk puak dan bertarung antara satu sama lain untuk mendapatkan kuasa.
Kaiji Gambler

Kaiji Ito berpindah ke Jepun selepas menamatkan pengajian di sekolah menengah. Tidak dapat mencari pekerjaan dan kecewa dengan masyarakat, Kaiji menghabiskan hari-harinya dengan berjudi, merosakkan kereta dan minum minuman keras. Dua tahun kemudian, seorang pemungut hutang bernama Endo datang untuk mengutip wang. Pemungut hutang itu menawarkan dua pilihan kepada Kaiji: menghabiskan 10 tahun membayar pinjamannya atau menaiki bot perjudian selama satu malam untuk membayar balik hutang dan mungkin membuat lebih banyak duit.
Usogui

Seorang penjudi yang hebat menyerahkan nyawanya sebagai pertaruhan untuk pelbagai permainan menentang lawan berbahaya.
Alice in Borderland

Seorang gamer dan dua rakannya mendapati diri mereka berada di Tokyo lain, di mana mereka terpaksa bersaing dalam satu siri permainan sadis untuk terus hidup.
Re/Member

Asuka, Takahiro dan empat pelajar sekolah menengah yang lain mesti bermalam mencari mayat tersembunyi yang bertaburan di dalam sekolah mereka, atau berisiko dibunuh berulang kali oleh “Orang Merah” dan mengulangi hari yang sama selama-lamanya. Bolehkah mereka keluar dari lingkaran tersebut?

Ada beberapa siri manga dan anime lain yang akan keluar adaptasi live action tersendiri seperti One Piece, Yu Yu Hakusho, Saint Seiya dan banyak lagi. Jangan lupa untuk ikuti Gamer Santai untuk mendapatkan liputan menarik mengenai game, anime, filem dan banyak lagi!
Jangan lupa untuk ikuti kami di TikTok!
  @gamersantaimy
Tags: Live action animeLive action manga


Acara HoYo FEST 2022 Kembali Ke Malaysia! Nantikan Kafe Bertema Genshin Impact, Honkai dan Banyak Lagi!

Anda ingat tidak dengan acara HoYo FEST pada tahun lepas? Kami ada berita baik untuk anda! Acara tersebut akan kembali pada tahun ini! HoYo FEST 2022 Malaysia kali ini akan membawa anda sekali lagi ke kafe bertema yang diinspirasikan daripada game yang dibangunkan oleh HoYoverse iaitu Honkai Impact, Genshin Impact dan Tears of Themis.

Pengumuman mengenai acara ini telah pun dilakukan melalui akaun facebook rasmi Genshin Impact. Acara HoYo FEST 2022 akan dilakukan di beberapa buah negara iaitu Singapura, Filipina, Indonesia, Vietnam, Thailand dan sudah semestinya Malaysia! Buat sementara ini tiada tarikh rasmi yang diumumkan untuk acara tersebut tetapi semua maklumat tersebut akan didedahkan pada 21 September ini. Apa lagi geng, cepat-cepat tanda dekat kalendar tarikh itu nanti.
Bersama dengan pengumuman tersebut, kita juga didedahkan dengan ilustrasi baru untuk acara tersebut. Nampaknya HoYo FEST 2022 akan membawa satu lagi game baru iaitu Honkai Impact: Star Rail. Bermakna kita akan mendapat kafe bertemakan game tersebut nanti.

Sama seperti HoYo FEST sebelum ini, setiap kafe akan menghidangkan menu yang berbeza mengikut watak game masing-masing. Bukan setakat itu sahaja, akan ada banyak merch rasmi yang tersedia untuk peminat miliki. Pasti ramai antara anda sudah tidak sabar betul tidak? Jika tahun lepas, acara ini diadakan di Mytown, Kuala Lumpur. Agaknya tahun ini di mana pula lokasi kafe ini? Harap-harap acara ini akan berjalan lebih lancar berbanding yang lalu.
Untuk mendapatkan liputan lain mengenai Genshin Impact daripada kami, boleh klik pautan ini.
 Muat turun di sini

Genshin ImpactPublisher: miHoYoDeveloper: miHoYoRelease Date: 2020-09-28Android, Microsoft Windows, Nintendo Switch, PlayStation 4, PlayStation 5
Genshin Impact adalah permainan video permainan peranan bebas-permainan, bebas permainan fantasi berasaskan gacha yang dikembangkan dan diterbitkan oleh studio pengembangan permainan miHoYo. Ini adalah permainan kedua dari miHoYo yang menampilkan IP asli, yang pertama adalah Gun GirlZ. Kini ia hadir untuk mobile, PC dan PS4 dan juga boleh cross-play!

Jangan lupa untuk ikuti kami di TikTok!
  @gamersantaimy
Tags: HOYO FESTHoYo FEST 2022HoYoverseMalaysia